12. ฐานะการเงินและผลการดำเนินงาน

1.  งบการเงิน

    1.  สรุปรายงานการสอบบัญชี

บริษัท เคพีเอ็มจี ภูมิไชย สอบบัญชี จำกัด (เคพีเอ็มจี) (โดยนายวินิจ ศิลามงคล
ผู้สอบบัญชีรับอนุญาตเลขทะเบียน 3378 เป็นผู้สอบบัญชีปี 2551 นายเจริญ ผู้สัมฤทธิ์เสิศ
ผู้สอบบัญชีรับอนุญาตเลขทะเบียน 4068 เป็นผู้สอบบัญชีปี 2552)
ได้ปฏิบัติงานตรวจสอบบัญชีตามมาตรฐานการสอบบัญชีที่รับรองทั่วไปในประเทศไทย
สำหรับงบการเงินรวมและงบการเงินเฉพาะของบริษัทฯ สำหรับรอบปีบัญชี สิ้นสุด ณ วันที่ 31
ธันวาคม 2551 และ 2552
โดยผู้สอบบัญชีได้แสดงความเห็นว่างบการเงินที่ได้ตรวจสอบได้แสดงฐานะการเงิน
ผลการดำเนินงาน และกระแสเงินสดของบริษัทฯ
และบริษัทย่อยถูกต้องตามที่ควรในสาระสำคัญตามหลักการบัญชีที่รับรองทั่วไป

2.  ค่าตอบแทนผู้สอบบัญชี

ค่าตอบแทนจากการสอบบัญชี ปี 2552 (Audit fee)

+--------+----------------------+---------------------+--------------+
| ร      | ชื่อบริษัทผู้จ่าย           | ชื่อผู้สอบบัญชี           | ค่าสอบบัญชี     |
| ายการที่ |                      |                     |              |
|        |                      |                     | (บาท)        |
+--------+----------------------+---------------------+--------------+
| 1      | บมจ. ไทยออยล์         | (นายเจริญ ผู้สัมฤทธิ์เสิศ( |   2,290,000  |
|        |                      | เคพีเอ็มจี             |              |
+--------+----------------------+---------------------+--------------+
| 2      | บจ. ไทยออยล์เพาเวอร์   | (นายเจริญ ผู้สัมฤทธิ์เสิศ( | 410,000      |
|        |                      | เคพีเอ็มจี             |              |
+--------+----------------------+---------------------+--------------+
| 3      | บจ. ผลิตไฟฟ้าอิสระ      | (นายเจริญ ผู้สัมฤทธิ์เสิศ( | 410,000      |
|        | (ประเทศไทย)          | เคพีเอ็มจี             |              |
+--------+----------------------+---------------------+--------------+
| 4      | บจ. ไทยออยล์มารีน      | (นายเจริญ ผู้สัมฤทธิ์เสิศ( | 240,000      |
|        |                      | เคพีเอ็มจี             |              |
+--------+----------------------+---------------------+--------------+
| 5      | บมจ. ไทยลู้บเบส        | (นายเจริญ ผู้สัมฤทธิ์เสิศ( | 650,000      |
|        |                      | เคพีเอ็มจี             |              |
+--------+----------------------+---------------------+--------------+
| 6      | บจ. ไทยพาราไซลีน      | (นายเจริญ ผู้สัมฤทธิ์เสิศ( | 420,000      |
|        |                      | เคพีเอ็มจี             |              |
+--------+----------------------+---------------------+--------------+
| 7      | บจ. ไทยออยล์ เอนเนอร์ยี | (นายเจริญ ผู้สัมฤทธิ์เสิศ( | 130,000      |
|        | โซลูชั่นส์               | เคพีเอ็มจี             |              |
+--------+----------------------+---------------------+--------------+
| 8      | บจ. ท็อปไฟฟ้าอิสระ      | (นายเจริญ ผู้สัมฤทธิ์เสิศ( | 80,000       |
|        |                      | เคพีเอ็มจี             |              |
+--------+----------------------+---------------------+--------------+
| 9      | บจ. ไทยออยล์ เอทานอล  | (นายเจริญ ผู้สัมฤทธิ์เสิศ( | 80,000       |
|        |                      | เคพีเอ็มจี             |              |
+--------+----------------------+---------------------+--------------+
| 10     | บจ. ไทยออยล์ โซลเว้นท์  | (นายเจริญ ผู้สัมฤทธิ์เสิศ( | 150,000      |
|        |                      | เคพีเอ็มจี             |              |
+--------+----------------------+---------------------+--------------+
| 11     | บจ. ท็อป โซลเว้นท์      | (นายเจริญ ผู้สัมฤทธิ์เสิศ( | 240,000      |
|        |                      | เคพีเอ็มจี             |              |
+--------+----------------------+---------------------+--------------+
| 12     | บจ. ศักดิ์ไชยสิทธิ        | (นายเจริญ ผู้สัมฤทธิ์เสิศ( | 270,000      |
|        |                      | เคพีเอ็มจี             |              |
+--------+----------------------+---------------------+--------------+
| 13     | กองทุน                | (นางสาวบุญศรี         | 168,000      |
|        | สำรองเลี้ยงชีพพนักงานกลุ่ม | โชติไพบูลย์พันธุ์)        |              |
|        |                      |                     |              |
|        | บริษัท ไทยออยล์ จำกัด    | เคพีเอ็มจี             |              |
|        | (มหาชน)              |                     |              |
+--------+----------------------+---------------------+--------------+
|        |                      |                     | 5,538,000    |
|  รวมค่า |                      |                     |              |
| ตอบแทน |                      |                     |              |
| จากการ |                      |                     |              |
| สอบบัญชี |                      |                     |              |
+--------+----------------------+---------------------+--------------+

ค่าบริการอื่น ปี 2552 (Non-audit fee)

+--------+----------+------------------+-------------+----------------+
| ร      | ชื่อ       | ประ              | ผู้ให้บริการ    | ค่าตอบแท        |
| ายการที่ | บริษัทผู้จ่าย | เภทของงานบริการอื่น |             | นของงานบริการอื่น |
|        |          | (Non-audit       |             |                |
|        |          | service)         |             | (บาท)          |
+--------+----------+------------------+-------------+----------------+
| 14     | บมจ.     | การตรว           | บริษัท        | 150,000        |
|        | ไทยออยล์  | จสอบการปฏิบัติตามเง | เคพีเอ็มจี     |                |
|        |          | ื่อนไขของบัตรส่งเสริม | ภูมิไชย       |                |
|        |          |                  |             |                |
|        |          |                  | สอบบัญชี จำกัด |                |
+--------+----------+------------------+-------------+----------------+
| 15     | บจ.      | การตรว           | บริษัท        | 200,000        |
|        | ไทย      | จสอบการปฏิบัติตามเง | เคพีเอ็มจี     |                |
|        | ออยล์มารีน | ื่อนไขของบัตรส่งเสริม | ภูมิไชย       |                |
|        |          |                  |             |                |
|        |          |                  | สอบบัญชี จำกัด |                |
+--------+----------+------------------+-------------+----------------+
| 16     | บจ.      | การตรว           | บริษัท        | 75,000         |
|        | ไทย      | จสอบการปฏิบัติตามเง | เคพีเอ็มจี     |                |
|        | พาราไซลีน | ื่อนไขของบัตรส่งเสริม | ภูมิไชย       |                |
|        |          |                  |             |                |
|        |          |                  | สอบบัญชี จำกัด |                |
+--------+----------+------------------+-------------+----------------+
| รว     |          |                  |             | 425,000        |
| มค่าตอบ |          |                  |             |                |
| แทนสำห |          |                  |             |                |
| รับงานบ |          |                  |             |                |
| ริการอื่น |          |                  |             |                |
| (Non   |          |                  |             |                |
| -audit |          |                  |             |                |
| fee)   |          |                  |             |                |
+--------+----------+------------------+-------------+----------------+

3.  การจัดทำงบการเงินรวม

งบการเงินรวมสำหรับแต่ละปีสิ้นสุดวันที่ 31 ธันวาคม 2551 และ 2552 รวมงบการเงินของบริษัท
ไทยออยล์ จำกัด (มหาชน) และบริษัทย่อยที่บริษัทถือหุ้นดังต่อไปนี้

+----------------------------------+----------+-----------+------------+
|                                  |          | สัดส       |            |
|                                  |          | ่วนการถือหุ้น |            |
|                                  |          | (ร้อยละ)   |            |
+----------------------------------+----------+-----------+------------+
|                                  |          | 2551      | 2552       |
+----------------------------------+----------+-----------+------------+
| บจ. ไทยออยล์เพาเวอร์               |          | 54.99     | 54.99      |
+----------------------------------+----------+-----------+------------+
| บจ. ผลิตไฟฟ้าอิสระ - ถือทางอ้อมโดยบจ. |          | 56.00     | 56.00      |
| ไทยออยล์เพาเวอร์                   |          |           |            |
+----------------------------------+----------+-----------+------------+
| - ถือทางตรง                       |          | 24.00     | 24.00      |
+----------------------------------+----------+-----------+------------+
| บจ. ไทยออยล์มารีน                  |          | 99.99     | 99.99      |
+----------------------------------+----------+-----------+------------+
| บมจ. ไทยลู้บเบส                    |          | 99.99     | 99.99      |
+----------------------------------+----------+-----------+------------+
| บจ. ไทยพาราไซลีน                  |          | 99.99     | 99.99      |
+----------------------------------+----------+-----------+------------+
| บจ.ไทยออยล์ เอนเนอร์ยี โซลูชั่น⁽³⁾     |          | 99.99     | 99.99      |
+----------------------------------+----------+-----------+------------+
| บจ.ไทยออยล์ เอทานอล ⁽¹⁾           |          | 99.99     | 99.99      |
+----------------------------------+----------+-----------+------------+
| บจ. ไทยออยล์ โซลเว้นท์ - ถือทางตรง   |          | 99.99     | 99.99      |
| ⁽²⁾                              |          |           |            |
+----------------------------------+----------+-----------+------------+
| บจ. ท็อป โซลเว้นท์ - ถือทางอ้อมบจ.    |          | 99.99     | 99.99      |
| ไทยออยล์ โซลเว้นท์ ⁽²⁾              |          |           |            |
+----------------------------------+----------+-----------+------------+
| บจ. ศักดิ์ไชยสิทธิ - ถือทางอ้อมบจ.      |          | 80.52     | 80.52      |
| ท็อปโซลเว้นท์                       |          |           |            |
|                                  |          | -         | 99.99      |
| บจ.ท็อป โซลเว้นท์ เวียดนาม -         |          |           |            |
| ถือทางอ้อมบจ. ท็อปโซลเว้นท์           |          |           |            |
+----------------------------------+----------+-----------+------------+

1)  รับรู้ผลการดำเนินงานในงบการเงินรวมตั้งแต่ไตรมาส 4/51

2)  รับรู้ผลการดำเนินงานในงบการเงินรวมตั้งแต่เดือน ธันวาคม 2551

3)  เปลี่ยนชื่อจาก บริษัท ไทยออยล์ เอนเนอร์ยี จำกัด เป็น “บริษัท ไทยออยล์ เอนเนอร์ยี
    โซลูชั่นส์ จำกัด” ตามมติที่ประชุมวิสามัญผู้ถือหุ้น ครั้งที่ 1/2552 วันที่ 3 ธันวาคม 2552

  บริษัทร่วมซึ่งบริษัทฯได้รับรู้ส่วนแบ่งกำไร/(ขาดทุน) จากผลการดำเนินงาน
  ในงบกำไรขาดทุนรวมของบริษัท และ รับรู้เงินลงทุนในบริษัทร่วมในงบดุลประกอบด้วย

  ---------------------------------- ----------- -------------- ------------
                                                 สัดส่วนการถือหุ้น   
                                                 (ร้อยละ)        

                                                 2551           2552

  บจ. พีทีที ไอซีที โซลูชั่น ⁽¹⁾                         20.00          20.00

  บจ. แม่สอดพลังงานสะอาด - ถือทางอ้อมบจ.             30.00          30.00
  ไทยออยล์ เอทานอล ⁽²⁾                                           
  ---------------------------------- ----------- -------------- ------------

1)  ลงทุนตั้งแต่ไตรมาส 3/49

2)  ลงทุนตั้งแต่ไตรมาส 4/49

  นอกจากนี้ บริษัทฯถือหุ้นใน บจ.ท่อส่งปิโตรเลียมไทยร้อยละ 9
  โดยแสดงเงินลงทุนในงบดุลของบริษัทตามวิธีราคาทุน

1.  ตารางสรุปงบการเงินรวมของบริษัทฯ และบริษัทย่อย สำหรับระยะเวลา 3 ปี ตั้งแต่ปี
    2550-2552

[]

หมายเหตุ

1)  รายการงบการเงินปี 2551 ได้ถูกจัดประเภทใหม่ตามการแสดงรายการในงบการเงินสำหรับปี
    2552 เพื่อให้สอดคล้องกับการจัดประเภทรายการตามประกาศกรมพัฒนาธุรกิจการค้า เรื่อง
    กำหนดรายการย่อที่ต้องมีในงบการเงิน พ.ศ. 2552 ลงวันที่ 30 มกราคม 2552

2)  รายการงบการเงินปี 2550
    (มิได้ตรวจสอบจากผู้สอบบัญชีรับอนุญาต)ได้ถูกจัดประเภทใหม่ตามการแสดงรายการในงบการเงินสำหรับปี
    2552 เพื่อเปรียบเทียบ

[]

(1) ทุนจดทะเบียน หุ้นที่ออกและชำระแล้ว

  : หุ้นสามัญ 2,040,027,873 หุ้น มูลค่าหุ้นละ 10 บาท จำนวนเงิน 20,400 ล้านบาท
  ณวันสิ้นงวดปี 2550-2552

[]

  ----------------------------------------- ------------------- ------------- ---------
                                                                หน่วย: ล้านบาท  

  งบกระแสเงินสด                              สำหรับแต่ละปีสิ้นสุดวันที่                 
                                            31 ธันวาคม                         

                                            2550                2551          2552
                                            (ปรับปรุงใหม่)         (ปรับปรุงใหม่)   

  กระแสเงินสดจากกิจกรรมดำเนินงาน                                                  

  กำไร (ขาดทุน) สำหรับปี                       19,519              559           12,455

  รายการปรับปรุง                                                                 

  ค่าเสื่อมราคาและค่าตัดจำหน่าย                   4,966               6,148         6,553

  ต้นทุนทางการเงิน                             1,679               2,116         2,115

  ขาดทุน (กำไร)                              (961)               1,473         (846)
  จากอัตราแลกเปลี่ยนสุทธิที่ยังไม่เกิดขึ้นจริง                                             

  ส่วนแบ่งขาดทุนจากเงินลงทุนในบริษัทร่วม            1                   2             27

  (กำไร) ขาดทุนจากการขายที่ดิน อาคารและอุปกรณ์    6                   1             (24)

  กำไรจากการจำหน่ายสินทรัพย์รอการจำหน่าย         0                   (14)          (60)

  การรับรู้รายได้ค่าธรรมเนียมการเช่าที่ดินและอื่นๆ      (21)                (10)          (10)
  รับล่วงหน้า                                                                    

  ค่าใช้จ่ายภาษีเงินได้                           5,290               (786)         2,005

  กลับรายการค่าเผื่อการด้อยค่าของเงินลงทุน          0                   (779)         0

                                            30,478              8,711         22,214

  การเปลี่ยนแปลงในสินทรัพย์และหนี้สินดำเนินงาน                                          

  ลูกหนี้การค้า                                 (4,224)             9,082         (4,840)

  สินค้าคงเหลือ                                (12,146)            12,685        (8,254)

  สินทรัพย์หมุนเวียนอื่น                           100                 (4,007)       (436)

  สินทรัพย์ไม่หมุนเวียนอื่น                         (568)               (258)         (210)

  เจ้าหนี้การค้า                                13,117              (10,469)      2,483

  ภาษีสรรพสามิตค้างจ่าย                         (150)               (509)         596

  หนี้สินหมุนเวียนอื่น                             38                  (74)          223

  หนี้สินไม่หมุนเวียนอื่น                           56                  104           73

  จ่ายภาษีเงินได้                               (3,998)             (6,824)       (861)

  รับคืนภาษีเงินได้                              0                   0             4,350

  เงินสดสุทธิได้มาจากกิจกรรมดำเนินงาน             22,702              8,441         15,336
  ----------------------------------------- ------------------- ------------- ---------

  ----------------------------------------------------- ------------------- ------------- ----------
  งบกระแสเงินสด (ต่อ)                                     สำหรับแต่ละปีสิ้นสุดวันที่                 
                                                        31 ธันวาคม                         

                                                        2550                2551          2552
                                                        (ปรับปรุงใหม่)         (ปรับปรุงใหม่)   

  กระแสเงินสดจากกิจกรรมลงทุน                                                                  

  (ซื้อ) ขายเงินลงทุนชั่วคราว                                 (90)                8             (81)

  ซื้อเงินลงทุนระยะยาวอื่น                                    (17)                (130)         (106)

  เงินสดจ่ายจากการลงทุนในบริษัทย่อย                           0                   (639)         0

  เงินสดจ่ายจากการลงทุนในบริษัทร่วม                           0                   (86)          0

  เงินสดจ่ายสำหรับเงินให้กู้ยืมระยะยาวแก่สหกรณ์ออมทรัพย์ของพนักงาน   (23)                (3)           (10)

  ซื้อที่ดิน อาคารและอุปกรณ์                                   (16,938)            (6,291)       (1,353)

  ขายที่ดิน อาคารและอุปกรณ์                                  3                   8             53

  ขายสินทรัพย์รอการจำหน่าย                                  0                   83            212

  ซื้อสินทรัพย์ไม่มีตัวตน                                       (11)                (650)         (21)

  เงินสดจ่ายซื้อสินทรัพย์ธุรกิจ                                  (101)               (1,940)       (1,154)

  ผลต่างจากการแปลงค่างบการเงิน                             0                   0             (5)

  เงินสดสุทธิได้มาจาก(ใช้ไปใน)กิจกรรมลงทุน                     (17,178)            (9,641)       (2,466)

  กระแสเงินสดจากกิจกรรมจัดหาเงิน                                                               

  จ่ายต้นทุนทางการเงิน                                      (1,787)             (2,018)       (2,070)

  จ่ายเงินปันผล                                            (7,858)             (9,368)       (4,334)

  จ่ายชำระคืนเงินกู้ยืมระยะสั้นจากสถาบันการเงิน                   (650)               0             (6,730)

  เงินสดรับจากเงินกู้ยืมระยะสั้นจากสถาบันการเงิน                  0                   7,602         0

  จ่ายชำระคืนเงินกู้ยืมระยะยาวจากสถาบันการเงิน                  (2,944)             (10,321)      (12,135)

  เงินสดรับจากเงินกู้ยืมระยะยาวจากสถาบันการเงิน                 5,403               16,108        1,001

  เงินสดรับจากการออกหุ้นกู้                                   0                   3,000         12,000

  เงินสดสุทธิได้มาจาก(ใช้ไปใน)กิจกรรมจัดหาเงิน                  (7,837)             5,003         (12,268)

                                                                                           

  เงินสดและรายการเทียบเท่าเงินสดเพิ่มขึ้นสุทธิ                    (2,312)             3,803         602

  เงินสดและรายการเทียบเท่าเงินสด ณ วันต้นงวด                  6,525               4,213         8,016

  เงินสดและรายการเทียบเท่าเงินสด ณ วันสิ้นงวด                  4,213               8,016         8,618

                                                                                           

  รายการที่ไม่ใช่เงินสด                                                                         

  ค่าซื้อที่ดิน อาคารและอุปกรณ์ส่วนที่ยังค้างชำระ                    694                 101           70
  ----------------------------------------------------- ------------------- ------------- ----------

  ----------------------------------- ------- ------------------- --------- ---------
                                              สำหรับแต่ละปีสิ้นสุดวันที่             
                                              31 ธันวาคม                     

  อัตราส่วนทางการเงิน                    หน่วย    2550                2551      2552

  อัตราส่วนสภาพคล่อง                                                           

  อัตราส่วนสภาพคล่อง                     เท่า     1.9                 1.8       2.7

  อัตราส่วนสภาพคล่องหมุนเร็ว               เท่า     0.9                 0.8       1.2

  อัตราส่วนสภาพคล่องกระแสเงินสด           เท่า     0.9                 0.3       0.6

  อัตราส่วนหมุนเวียนลูกหนี้การค้า             เท่า     12.5                20.9      16.0

  ระยะเวลาเก็บหนี้เฉลี่ย                   วัน      28.8                17.2      22.4

  อัตราส่วนหมุนเวียนสินค้าคงเหลือ            เท่า     36.5                59.9      42.5

  ระยะเวลาขายสินค้าเฉลี่ย                 วัน      9.9                 6.0       8.5

  อัตราส่วนหมุนเวียนเจ้าหนี้                 เท่า     12.1                18.9      16.0

  ระยะเวลาชำระหนี้                      วัน      29.8                19.1      22.6

  Cash Cycle                          วัน      8.8                 4.2       8.4

  อัตราส่วนแสดงความสามารถในการหากำไร                                          

  อัตรากำไรขั้นต้น                        %       9.8%                1.4%      5.3%

  อัตราส่วนกำไรสุทธิ                      %       7.2%                0.1%      4.2%

  อัตราผลตอบแทนผู้ถือหุ้น                   %       29.0%               0.3%      17.8%

  อัตราส่วนแสดงประสิทธิภาพในการดำเนินงาน                                         

  อัตราผลตอบแทนจากสินทรัพย์               %       15.5%               0.2%      8.9%

  อัตราผลตอบแทนจากสินทรัพย์ถาวร           %       35.9%               7.9%      25.6%

  อัตราการหมุนของสินทรัพย์                 เท่า     2.1                 3.0       2.1

  อัตราส่วนวิเคราะห์นโยบายทางการเงิน                                             

  อัตราส่วนหนี้สินรวมต่อส่วนของผู้ถือหุ้น         เท่า     0.9                 1.1       0.9

  อัตราหนี้สินสุทธิต่อส่วนของผู้ถือหุ้น            เท่า     0.4                 0.7       0.5

  อัตราส่วนมูลค่าหุ้นต่อมูลค่าทางบัญชี           เท่า     2.5                 0.8       1.2

  อัตราส่วนความสามารถชำระดอกเบี้ย         เท่า     16.8                3.8       10.1

  อัตราส่วนความสามารถชำระภาระผูกพัน (Cash เท่า     0.7                 0.3       0.5
  basis)                                                                    

  อัตราการจ่ายเงินปันผล ⁽¹⁾               %       48.0%               2509.3%   43.1%
  ----------------------------------- ------- ------------------- --------- ---------

(1) อัตราการจ่ายเงินปันผลปี 2550, 2551 และ 2552
    คำนวณจากอัตราเงินปันจ่ายของบริษัทจำนวน 4.50 บาทต่อหุ้น 2.75 บาทต่อหุ้น และ 2.55
    บาทต่อหุ้นตามลำดับ ต่อกำไรสุทธิตามงบการเงินรวมหลังหักสำรองตามกฎหมายของแต่ละปี

    1.  สรุปข้อมูลการดำเนินงานที่สำคัญ

  --- ----------------------------------------------- --------------- ------- -------
                                                      สำหรับปีสิ้นสุดวันที่           
                                                      31 ธันวาคม               

                                                      2550            2551    2552

  1   กำลังการกลั่น (พันบาร์เรลต่อวัน) ⁽¹⁾                   225             275     275

  2   ปริมาณวัตถุดิบที่ป้อนเข้าสู่กระบวนการผลิต (พันบาร์เรลต่อวัน)   216             276     274
      ⁽¹⁾ ⁽²⁾                                                                 

  3   อัตราการใช้กำลังการกลั่น (ร้อยละ) ⁽³⁾                 96              100     99.5

  4   กำไรจากการกลั่นขั้นต้น – โรงกลั่น (เหรียญสหรัฐฯ          5.81            6.37    1.09
      ต่อบาร์เรล) ⁽⁴⁾                                                           

  5   ปริมาณวัตถุดิบรวมที่ป้อนเข้าสู่กระบวนการผลิต (Integrated   231             287     286
      Intake) (พันบาร์เรลต่อวัน) ⁽⁵⁾                                              

  6   กำไรขั้นต้นรวมจากการผลิต (Integrated Margin)        7.84            7.89    4.27
      (เหรียญสหรัฐฯ ต่อบาร์เรล) ⁽⁶⁾                                               

      6.1 กำไรจากการกลั่นขั้นต้น – โรงกลั่น (เหรียญสหรัฐฯ      5.48            6.11    1.05
      ต่อบาร์เรล) ⁽⁶⁾                                                           

      6.2 กำไรจากการผลิตขั้นต้น – TPX (เหรียญสหรัฐฯ         1.50            1.08    2.57
      ต่อบาร์เรล) ⁽⁶⁾                                                           

      6.3 กำไรจากการผลิตขั้นต้น – TLB (เหรียญสหรัฐฯ         0.86            0.69    0.65
      ต่อบาร์เรล) ⁽⁶⁾                                                           

  7   ค่าใช้จ่ายในการดำเนินงานที่เป็นเงินสด – โรงกลั่น          1.20            0.92    0.93
      (เหรียญสหรัฐฯ ต่อบาร์เรล) ⁽⁴⁾ ⁽⁷⁾                                           
  --- ----------------------------------------------- --------------- ------- -------

หมายเหตุ

(1) คิดตามจำนวนวันในช่วงเวลานั้น ๆ
บริษัทฯมีกำลังการผลิตเพิ่มขึ้นจากความสำเร็จของโครงการ Hot Oil ที่เชื่อมโยงระบบกับ TLB
ทำให้กำลังการกลั่นของบริษัทฯเพิ่มขึ้นอีก 5,000 บาร์เรลต่อวันเป็น 225,000
บาร์เรลต่อวันตั้งแต่ปลายไตรมาส 2/2549 ในไตรมาส4/2550 บริษัทฯ หยุดเดินหน่วยกลั่น CDU-3
เพื่อเชื่อมโยงส่วนขยายอีก 50,000 บาร์เรลต่อวัน และ
ตรวจซ่อมบำรุงครั้งใหญ่ตามวาระระหว่างวันที่ 6 ตุลาคม - 5 ธันวาคม 2550 ทำให้บริษัทฯ
มีกำลังการกลั่นเพิ่มจาก 225,000 บาร์เรลต่อวันเป็น 275,000 บาร์เรลต่อวัน

(2) คำนวณจากปริมาณวัตถุดิบที่ป้อนเข้าสู่กระบวนการผลิตของโรงกลั่นน้ำมันในแต่ละช่วงเวลาหารด้วยจำนวนวันในช่วงเวลานั้น
    ๆ ภายหลังการขายหน่วย Mix Xylenes ให้แก่ บจ. ไทยพาราไซลีนในวันที่ 1 เมษายน
    2548 การคำนวณวัตถุดิบเข้ากลั่นเฉลี่ยไม่รวมผลิตภัณฑ์พลอยได้ของ บจ.ไทยพาราไซลีน
    ซึ่งบริษัทฯ รับกลับเข้ามาเพื่อกลั่นต่อและผสมเป็นผลิตภัณฑ์น้ำมันสำเร็จรูป

(3) คำนวณจากปริมาณวัตถุดิบที่ป้อนเข้าสู่กระบวนการผลิตหารด้วยกำลังการกลั่น

(4) กำไรจากการกลั่นขั้นต้น ไม่รวมผลกระทบจากสต๊อกน้ำมันของโรงกลั่น
    โดยแปลงเป็นเหรียญสหรัฐฯ จากเงินบาทโดยใช้อัตราแลกเปลี่ยนเฉลี่ย (อัตราขาย)
    ที่ประกาศโดยธนาคารแห่งประเทศไทยในช่วงเวลานั้น ๆ และ
    ติดต่อหน่วยของปริมาณวัตถุดิบที่ป้อนเข้าสู่กระบวนผลิตของโรงกลั่น

(5) คำนวณจากปริมาณวัตถุดิบรวมที่ป้อนเข้าสู่กระบวนการผลิตของโรงกลั่นน้ำมัน
    โรงงานผลิตสารพาราไซลีน
    และโรงงานผลิตน้ำมันหล่อลื่นพื้นฐานในแต่ละช่วงเวลาหารด้วยจำนวนวันในช่วงเวลานั้นๆ

(6) Integrated Margin คำนวณจากกำไรขั้นต้นรวมจากการผลิตของบริษัทฯ บจ.
    ไทยพาราไซลีน และ บมจ. ไทยลู้บเบส ไม่รวมผลกระทบจากสต๊อกน้ำมันของโรงกลั่น
    หารด้วยอัตราแลกเปลี่ยนเฉลี่ยของแต่ละช่วงเวลาและหารด้วยปริมาณวัตถุดิบรวมที่ป้อนเข้าสู่กระบวนการผลิตของบริษัทฯ
    บจ.ไทยพาราไซลีน และ บมจ. ไทยลู้บเบส

(7) ได้แก่ ค่าใช้จ่ายเกี่ยวกับพนักงาน ค่าซ่อมบำรุง ค่าสารเร่งปฏิกิริยา ค่าประกันภัย ค่าเช่าที่ดิน
    เป็นต้น โดยตั้งแต่ปี 2549 บริษัทฯ ปรับการคำนวณค่าใช้จ่ายในการดำเนินงานที่เป็นเงินสด
    โดยนำรายได้ค่าไฟฟ้า ค่าไอน้ำ
    ที่ขายให้กับบริษัทในเครือบางส่วนไปคำนวณรวมที่กำไรจากการกลั่นขั้นต้น

    1.  ปัจจัยที่ส่งผลกระทบต่อการดำเนินงานของบริษัทฯ

12.2.1 กำไรจากการกลั่นน้ำมันขั้นต้นและ Integrated Margins

โดยปกติ ผู้ประกอบกิจการกลั่นน้ำมันรวมทั้งบริษัทฯ วัดผลการดำเนินงานจากกำไรจากการกลั่นน้ำมัน
ราคาของน้ำมันดิบและผลิตภัณฑ์ปิโตรเลียมสำเร็จรูปมีความผันผวนอย่างมีนัยสำคัญตามภาวะตลาดน้ำมันทั่วโลก
ด้วยเหตุดังกล่าว
รายได้จากธุรกิจกลั่นน้ำมันและต้นทุนของผลิตภัณฑ์ที่จำหน่ายจึงอาจแตกต่างกันอย่างมากในแต่ละช่วงเวลา
ถึงแม้ว่าปริมาณของน้ำมันดิบที่ซื้อและผลิตภัณฑ์ปิโตรเลียมสำเร็จรูปที่จำหน่ายจะค่อนข้างคงที่ก็ตาม
รายได้จากธุรกิจกลั่นน้ำมันขึ้นอยู่กับราคาผลิตภัณฑ์ปิโตรเลียมสำเร็จรูป
ความผันผวนของอัตราแลกเปลี่ยน และปริมาณการขายซึ่งแปรตามอัตราการใช้กำลังการผลิต
(Plant Utilization) และอุปสงค์ของผลิตภัณฑ์ปิโตรเลียมสำเร็จรูปในประเทศและภูมิภาค
การที่ราคาของผลิตภัณฑ์ปิโตรเลียมสำเร็จรูปมีการเปลี่ยนแปลงบ่อยส่งผลให้รายได้จากธุรกิจกลั่นน้ำมันมีความผันผวนสูง
อย่างไรก็ตาม
การพิจารณารายได้จากการประกอบการเพียงอย่างเดียวจึงไม่ได้แสดงถึงผลประกอบการทางการเงินของโรงกลั่นน้ำมันแต่อย่างใด
กำไรและกระแสเงินสดจากการกลั่นน้ำมันจะขึ้นอยู่กับกำไรจากการกลั่นขั้นต้น (Gross Refining
Margin) เป็นหลัก
โดยโรงกลั่นน้ำมันที่ประสบความสำเร็จจะพยายามรักษาระดับกำไรจากการกลั่นขั้นต้นในแต่ละปี
แม้ว่าจะมีความผันผวนของราคาน้ำมันดิบ และผลิตภัณฑ์ปิโตรเลียมสำเร็จรูปก็ตาม

เช่นเดียวกับโรงกลั่นน้ำมันรายอื่น ๆ บริษัทฯ
ใช้กำไรจากการกลั่นขั้นต้นเป็นตัววัดกำไรจากการกลั่นและแปลงสภาพน้ำมันดิบหรือวัตถุดิบอื่น ๆ
ในปริมาณ 1 บาร์เรลให้เป็นผลิตภัณฑ์ปิโตรเลียมสำเร็จรูป
ซึ่งกำไรจากการกลั่นจะแสดงอยู่ในรูปสกุลเงินดอลลาร์ สหรัฐฯ คิดเป็นอัตราต่อบาร์เรล ทั้งนี้
กำไรจากการกลั่นขั้นต้นคำนวณจากผลต่างระหว่างมูลค่าของผลิตภัณฑ์ที่ผลิตได้กับต้นทุนรวมค่าขนส่งถึงท่าปลายทาง
(Landed Costs) ของน้ำมันดิบและวัตถุดิบอื่น ๆ
ที่ใช้ในกระบวนการผลิตรวมถึงต้นทุนค่าเชื้อเพลิงที่ใช้ในการกลั่นน้ำมัน

ถึงแม้ว่าโดยทั่วไปแล้ว ต้นทุนของน้ำมันดิบจะเป็นไปตามอุปสงค์และอุปทานของน้ำมันดิบก็ตาม
แต่เนื่องจากน้ำมันดิบมีหลายประเภทและมีคุณภาพต่างกันหลายระดับ
รวมทั้งคุณสมบัติทางกายภาพและความพอเพียงของน้ำมันดิบในตลาดทำให้ราคาแตกต่างกัน
ราคาของผลิตภัณฑ์ปิโตรเลียมสำเร็จรูปก็จะแตกต่างกันไปโดยขึ้นอยู่กับอุปสงค์และอุปทานของผลิตภัณฑ์
แต่ละชนิด

กำไรจากการกลั่นขั้นต้นของโรงกลั่นขึ้นอยู่กับองค์ประกอบหลายๆ
อย่างรวมทั้งความสามารถในการเพิ่มคุณค่าผลิตภัณฑ์ (Complexity) ของโรงกลั่นน้ำมัน
อัตราการใช้กำลังการผลิต และกลยุทธ์ในการซื้อน้ำมันดิบและวัตถุดิบอื่นๆ
เป็นเกณฑ์ในการวัดความสามารถในการผลิตผลิตภัณฑ์ที่มีมูลค่าในเชิงพาณิชย์สูงจากน้ำมันดิบและวัตถุดิบอื่นๆ
ที่มีต้นทุนรวมต่ำที่สุด ดังนั้น โรงกลั่นน้ำมันแบบคอมเพล็กซ์ (Complex Refinery)
เช่นโรงกลั่นน้ำมันของบริษัทฯ ที่สามารถผลิตผลิตภัณฑ์ที่มีราคาสูง เช่น น้ำมันเบนซินไร้สารตะกั่ว
(Light Products) และน้ำมันดีเซล และน้ำมันเชื้อเพลิงเครื่องบิน (Middle Distillates)
ในสัดส่วนสูงสุดต่อการกลั่นน้ำมันดิบ 1 บาร์เรล
จะมีกำไรจากการกลั่นขั้นต้นสูงกว่าโรงกลั่นน้ำมันที่มีหน่วยกลั่นน้ำมันที่เพิ่มคุณค่าผลิตภัณฑ์น้อยกว่า
นอกจากนี้ กำไรจากการกลั่นขั้นต้นยังขึ้นอยู่กับแหล่งที่มาของน้ำมันดิบและวัตถุดิบอื่นๆ
และสัดส่วนการจำหน่ายผลิตภัณฑ์ปิโตรเลียมสำเร็จรูปในประเทศและต่างประเทศ
ในด้านการจำหน่ายผลิตภัณฑ์
โดยทั่วไปแล้วโรงกลั่นน้ำมันที่ตั้งอยู่ใกล้ลูกค้าจะทำให้ต้นทุนการขนส่งและการจัดการสินค้าต่ำกว่าโรงกลั่นน้ำมันที่ตั้งอยู่ไกลและจะทำให้สามารถขายผลิตภัณฑ์ได้โดยมีกำไรที่สูงกว่า
ในการจัดหาน้ำมันดิบและวัตถุดิบอื่นๆ โรงกลั่นน้ำมันที่ตั้งอยู่ใกล้แหล่งน้ำมันดิบและวัตถุดิบอื่นๆ
จะมีต้นทุนการขนส่งน้ำมันดิบและวัตถุดิบอื่นๆ ที่ต่ำกว่า ทั้งนี้
โรงกลั่นน้ำมันอาจเพิ่มกำไรจากการกลั่นได้ด้วยการผลิตผลิตภัณฑ์ที่มีราคาสูง
ถ้าโรงกลั่นดังกล่าวสามารถผลิตผลิตภัณฑ์ชนิดพิเศษที่ผู้ซื้อยินดีซื้อในราคาที่สูงกว่า

อย่างไรก็ตาม นอกเหนือจากกำไรจากการกลั่นน้ำมันขั้นต้น บริษัทฯ
ยังได้เชื่อมโยงระบบการกลั่นน้ำมันไปสู่ธุรกิจปิโตรเคมีและธุรกิจผลิตน้ำมันหล่อลื่นพื้นฐานที่เกี่ยวเนื่องของ
บจ. ไทยพาราไซลีน และ บมจ.ไทยลู้บเบส
เพื่อเปลี่ยนผลิตภัณฑ์กึ่งสำเร็จรูปบางชนิดของโรงกลั่นให้เป็นผลิตภัณฑ์ปิโตรเคมี
และน้ำมันหล่อลื่นพื้นฐาน ที่มีมูลค่าเชิงเศรษฐศาสตร์ที่สูงกว่าผลิตภัณฑ์ปิโตรเลียมสำเร็จรูป
โดยเมื่อนำเอากำไรขั้นต้นจากการผลิตผลิตภัณฑ์ปิโตรเคมีเหล่านี้มารวมกับกำไรจากการกลั่นน้ำมันขั้นต้น
จะได้กำไรขั้นต้นรวม จากกระบวนการกลั่นและการผลิตที่เชื่อมโยงกัน (Integrated Margin)

ในปี 2552
การกำหนดกลยุทธ์และแผนงานเพื่อรักษาความสามารถในการแข่งขันและเพิ่มความยืดหยุ่นในการดำเนินงานให้อยู่ในระดับสูงสุด
เพื่อที่จะสามารถตอบสนองภาวะตลาดที่เปลี่ยนแปลงอย่างรวดเร็ว
รวมทั้งเสาะหาโอกาสในการเข้าสู่ตลาดใหม่ได้เร็วกว่าผู้ประกอบการรายอื่นนี้
ส่งผลให้สามารถดำเนินการผลิตของกลุ่มได้เต็มที่โดยมีวัตถุดิบป้อนกระบวนการผลิตรวม 286,000
บาร์เรลต่อวันหรือ 104 ล้านบาร์เรลต่อปี
แม้ว่าอุตสาหกรรมการกลั่นจะได้รับแรงกดดันจากกำลังการผลิตส่วนเกินในภูมิภาคทำให้ผู้ประกอบการหลายรายต้องลดระดับการดำเนินการผลิตนอกจากนี้
โครงการธุรกิจที่มีเครือข่ายเชื่อมโยงระหว่างโรงกลั่นน้ำมัน โรงงานผลิตสารอะโรเมติกส์
โรงกลั่นน้ำมันหล่อลื่นพื้นฐาน โรงงานผลิตสารทำละลาย โรงไฟฟ้า
ตลอดจนเรือขนส่งผลิตภัณฑ์ทางทะเล
ทำให้เกิดโครงสร้างรายได้ที่แข็งแกร่งและมีความยืดหยุ่นเพียงพอที่จะรองรับความผันผวนของเศรษฐกิจและตลาดโลก
โดยในปี 2552 นี้
บริษัทในเครือไทยออยล์มีกำไรขั้นต้นจากการผลิตของกลุ่มรวมผลกระทบจากสต๊อกน้ำมัน (Gross
Integrated Margin : GIM ) อยู่ที่ระดับ 6.1 เหรียญสหรัฐฯ ต่อบาร์เรล

กำไรจากการกลั่นขั้นต้น และ Integrated Margin ของบริษัทฯ
และบริษัทในกลุ่มขึ้นอยู่กับปัจจัยหลายประการซึ่งอยู่นอกเหนือการควบคุมของบริษัทฯ
รวมทั้งอุปสงค์และอุปทานของน้ำมันดิบและวัตถุดิบอื่น ๆ รวมทั้งปัจจัยดังต่อไปนี้

-   ความผันผวนของราคาน้ำมันดิบ ผลิตภัณฑ์ปิโตรเลียมสำเร็จรูป ผลิตภัณฑ์อะโรมาติกส์
    และผลิตภัณฑ์น้ำมันหล่อลื่นพื้นฐาน

-   ความต้องการของตลาดภายในประเทศ
    และระดับการผลิตของโรงกลั่นรายอื่นในประเทศและในภูมิภาค
    เอเชียแปซิฟิก

-   การเปลี่ยนแปลงของเศรษฐกิจโลก โดยเฉพาะอย่างยิ่งประเทศสหรัฐฯ
    ซึ่งมีการบริโภคน้ำมันประมาณ
    ร้อยละ 24 ของอุปทานรวมของน้ำมันทั่วโลก รวมทั้งความผันผวนของอัตราแลกเปลี่ยนเงินตรา
    โดยเฉพาะอย่างยิ่งความผันผวนของค่าเงินบาทเมื่อเทียบกับเงินเหรียญสหรัฐฯ

-   ความมั่นคงทางการเมืองของประเทศผู้ผลิตน้ำมันรายใหญ่

-   ระดับน้ำมันสำรองทั่วโลก และปริมาณน้ำมันดิบและวัตถุดิบอื่น ๆ
    และผลิตภัณฑ์ปิโตรเลียมสำเร็จรูป

-   การเก็งกำไรราคาน้ำมันจากกองทุนต่างๆ

-   ความผันผวนของอุปสงค์ตามฤดูกาล

-   ต้นทุนการขนส่งน้ำมันดิบ วัตถุดิบอื่น ๆ และผลิตภัณฑ์ปิโตรเลียมสำเร็จรูป

-   สภาพภูมิอากาศตามที่มีการคาดการณ์และที่เกิดขึ้นจริง

-   ความพอเพียงและความเหมาะสมของแหล่งพลังงานทดแทนอื่น ๆ และ

-   ผลกระทบจากกฎเกณฑ์ของภาครัฐ เช่น การกำหนดคุณภาพน้ำมันเชื้อเพลิง
    การควบคุมราคาจำหน่ายผลิตภัณฑ์ เป็นต้น

นอกจากนี้ กระบวนการกลั่น และการผลิตที่เชื่อมโยงกันระหว่างกลุ่มอย่างมีประสิทธิภาพแล้วบริษัทฯ
ยังได้ดำเนินกิจกรรมเพื่อเพิ่มกำไรจากการกลั่นขั้นต้นด้วยการดำเนินโครงการเพิ่มประสิทธิภาพในการจัดการไฮโดรคาร์บอน
(Hydrocarbon Management Review หรือ HMR) อย่างต่อเนื่อง

-   HMR ของบริษัทฯ เป็นการดำเนินการภายในของบริษัทฯ โดยฝ่ายเทคโนโลยี ฝ่ายธุรกิจ
    ฝ่ายผลิต และหน่วยงานภายในอื่นๆ ของบริษัทฯ ตั้งแต่ปี 2543
    โดยต่อมาได้ดำเนินการศึกษาร่วมกับ SGSI
    ภายใต้การสนับสนุนของหน่วยงานดังกล่าวของบริษัทฯ ตั้งแต่เดือนมีนาคม 2546 โครงการ
    HMR
    มุ่งเน้นที่มาตรการการเพิ่มกำไรจากการกลั่นขั้นต้นให้สูงที่สุดโดยการคัดเลือกวัตถุดิบในการกลั่นที่ดี
    การปรับปรุงหน่วยการผลิต การปรับการใช้ไฮโดรคาร์บอนต่างๆ
    การปรับปรุงกระบวนการจำหน่ายและการวางแผน
    และการหาประโยชน์ที่ได้จากการร่วมดำเนินงาน (Synergy) กับโรงกลั่น/โรงงาน
    ปิโตรเคมีที่อยู่ในบริเวณเดียวกัน โดยในปี 2551 บริษัทฯ สามารถปรับปรุงหน่วยผลิต
    เพื่อผลิตน้ำมันดีเซลกำมะถันต่ำ 0.035% (EURO IV Grade)
    และออกจำหน่ายได้เป็นรายแรกของประเทศไทย และในปี 2552 บริษัทฯ
    ยังได้พัฒนาและปรับปรุงกระบวนการผลิต ทำให้สามารถผลิตและจำหน่ายน้ำมันเบนซินออกเทน
    95 และ ออกเทน 91 ตามมาตรฐาน EURO IV ออกสู่ตลาดในเดือนมิถุนายน และ กันยายน
    2552 ตามลำดับ
    ซึ่งนับเป็นโรงกลั่นรายแรกของประเทศไทยที่สามารถตอบสนองนโยบายด้านพลังงานของภาครัฐก่อนเริ่มบังคับใช้ในปี
    2555 ในการผลิตน้ำมันมาตรฐาน EURO IVดังกล่าว

-   HMR ที่ดำเนินการร่วมกับบริษัทอื่นในอุตสาหกรรมเดียวกัน บริษัทฯ
    ได้เพิ่มกำไรจากการกลั่นขั้นต้นด้วยการดำเนินการเพื่อประโยชน์ร่วมกัน (Synergistic
    Activities) กับโรงกลั่นอื่นในอุตสาหกรรมเดียวกัน อาทิเช่น การร่วมกับ บมจ. บางจาก
    โดยได้ตกลงร่วมมือกันในด้านการผลิตเพื่อเพิ่มคุณค่าของผลิตภัณฑ์ที่ได้จาก ลอง เรสิดิว (Long
    Residue) ที่บริษัทฯ รับซื้อจาก บมจ. บางจาก ซึ่งปกติ บมจ. บางจาก
    ขายในรูปของน้ำมันเตา
    เพื่อนำมาผลิตให้ได้ผลิตภัณฑ์ปิโตรเลียมที่มีคุณค่าในเชิงพาณิชย์สูงโดยผ่านหน่วยเปลี่ยนแปลงสภาพโมเลกุลในโรงกลั่นของบริษัทฯ
    และกำไรที่ได้จากการนี้จะนำมาแบ่งกันระหว่างบมจ. บางจาก กับบริษัทฯ นอกจากนี้
    เอสโซ่ได้ติดตั้งท่อรับน้ำมันดิบเพื่อเชื่อมต่อกับทุ่นผูกเรือน้ำลึกเพื่อใช้รับน้ำมันดิบและวัตถุดิบอื่นๆไปยังโรงกลั่นของเอสโซ่ซึ่งอยู่ในบริเวณเดียวกัน
    ในปี 2544
    โดยเอสโซ่เป็นผู้ลงทุนในการต่อเชื่อมท่อส่งน้ำมันดังกล่าวเองทำให้เอสโซ่สามารถใช้ทุ่นผูกเรือน้ำลึกของบริษัทฯ
    เป็นอุปกรณ์รับน้ำมันดิบและวัตถุดิบอื่น ๆ เพื่อเป็นการประหยัดค่าใช้จ่ายในการขนส่ง โดย
    เอสโซ่จ่ายค่าธรรมเนียมในการใช้ทุ่นผูกเรือน้ำลึกดังกล่าวให้บริษัทฯ นอกจากนี้ บริษัทฯ
    ยังสามารถประหยัดค่าขนส่งน้ำมันดิบโดยการขนถ่ายสินค้าน้ำมันดิบร่วมกันกับบริษัท อัลลายแอนซ์
    รีไฟเนอรี่ จำกัด และ บมจ. บางจาก

-   HMR ที่ดำเนินการร่วมกับบริษัทในกลุ่มไทยออยล์ โดยเฉพาะ บจ. ไทยพาราไซลีน และ
    บมจ.ไทยลู้บเบส ทั้งนี้บริษัทฯ ได้ขยายขอบเขตของ Technical Service Agreement
    ให้ครอบคลุมถึงการผลิตของ บจ. ไทยพาราไซลีน และ บมจ. ไทยลู้บเบส โดย
    บมจ.ไทยลู้บเบส ได้เริ่มดำเนินกิจกรรมด้าน HMR ในปี 2549 โดยสำเร็จตามแผน เช่น
    การเปลี่ยนสารเร่งปฏิกิริยาเพื่อเพิ่มผลผลิตและการศึกษาการใช้วัตถุดิบจากโรงกลั่นเพื่อผลิตน้ำมันหล่อลื่นพื้นฐานที่มีคุณภาพดีขึ้น
    นอกจาก นี้ยังประสบความสำเร็จในการส่งความร้อนส่วนที่เหลือผ่าน Hot Oil
    ให้กับโรงกลั่นซึ่งส่งผลให้สามารถเพิ่มกำลังการกลั่นของโรงกลั่นไทยออยล์ได้ 5,000
    บาร์เรลต่อวัน รวมทั้งรับซื้อน้ำมันเตาชนิดหนักจากโรงกลั่น มาใช้ในกระบวนการผลิตของ TLB
    ทำให้มีผลิตภัณฑ์พลอยได้บางส่วน ไปขายเป็นผลิตภัณฑ์สำเร็จรูปที่มีมูลค่าสูง
    แทนการนำมาใช้ในกระบวนการกลั่น

    2.  ผลกระทบจากภาวะตลาด

ปัจจัยหลักที่มีผลกระทบจากสภาวะตลาดของบริษัทฯ คือความผันผวนของราคาน้ำมันดิบและวัตถุดิบอื่นๆ
อัตราแลกเปลี่ยนเงินตราต่างประเทศ และอัตราดอกเบี้ย โดยมีรายละเอียดพอสรุปได้ดังนี้

ราคาผลิตภัณฑ์สำเร็จรูปและวัตถุดิบ

ความผันผวนของราคาน้ำมันดิบ วัตถุดิบอื่น ๆ ผลิตภัณฑ์ปิโตรเลียมและ
ปิโตรเคมีสำเร็จรูปส่งผลกระทบต่อบริษัทฯ
โดยเฉพาะอย่างยิ่งส่งผลกระทบโดยตรงต่อยอดขายสุทธิและต้นทุนขาย อย่างไรก็ดี
การเคลื่อนไหวของราคาน้ำมันดิบไม่จำเป็นว่าจะต้องมีความสัมพันธ์โดยตรงกับกำไรสุทธิของบริษัทฯ
ในระยะยาวเสมอไป ผลกระทบที่เกิดจากการเปลี่ยนแปลงราคาน้ำมันดิบต่อ
ผลการดำเนินงานของบริษัทฯ
นั้นขึ้นอยู่กับอัตราการปรับตัวของราคาผลิตภัณฑ์สำเร็จรูปตามการเปลี่ยนแปลงดังกล่าวมากกว่า
ราคาขายของบริษัทฯ สำหรับผลิตภัณฑ์สำเร็จรูปได้รับอิทธิพลจากราคาน้ำมันดิบ
โดยทั่วไปแล้วการเพิ่มขึ้นหรือลดลงของราคาน้ำมันดิบจะเป็นผลให้ราคาผลิตภัณฑ์สำเร็จรูปเพิ่มขึ้นหรือลดลง
อย่างไรก็ดี
ช่วงเวลาที่ราคาน้ำมันดิบและผลิตภัณฑ์สำเร็จรูปมีการเคลื่อนไหวเมื่อเทียบกับการเปลี่ยนแปลงของราคาผลิตภัณฑ์สำเร็จรูปนั้นจะส่งผลกระทบกับกำไรจากการกลั่นขั้นต้น
และอาจจะส่งผลกระทบอย่างมากต่อผลการดำเนินงานของโรงกลั่น และรายได้
และกระแสเงินสดของบริษัทฯ การเพิ่มขึ้นของราคาน้ำมันดิบและวัตถุดิบอื่น ๆ ทำให้บริษัทฯ
มีความจำเป็นที่ต้องใช้เงินทุนระยะสั้นเพิ่มขึ้น นอกจากนี้ บริษัทฯ
มีการเก็บรักษาสินค้าคงคลังสำหรับน้ำมันดิบและผลิตภัณฑ์สำเร็จรูปซึ่งมีมูลค่าผันผวนไปตามราคาตลาด

บจ. ไทยออยล์เพาเวอร์ และ บจ. ผลิตไฟฟ้าอิสระได้ทำสัญญาระยะยาวกับ กฟผ.
เพื่อจำหน่ายไฟฟ้า และ บจ. ไทยออยล์ เพาเวอร์
ได้ทำสัญญาระยะยาวกับลูกค้ารายใหญ่เพื่อจำหน่ายไฟฟ้าและไอน้ำ
เพื่อจำกัดความเสี่ยงการจำหน่ายไฟฟ้าและพลังงาน ไอน้ำ
บริษัททั้งสองแห่งได้ทำสัญญาซื้อขายก๊าซธรรมชาติกับ บมจ. ปตท.ซึ่งเป็นสัญญาระยะยาว
สำหรับสัญญาซื้อขายไฟฟ้าระหว่างบจ. ไทยออยล์เพาเวอร์กับ กฟผ. นั้น
ภาระในต้นทุนเชื้อเพลิงส่วนหนึ่งตกเป็นภาระของ กฟผ. แต่สัญญาซื้อขายไฟฟ้าระหว่างบจ.
ผลิตไฟฟ้าอิสระ กับ กฟผ. นั้น ให้ภาระในต้นทุนเชื้อเพลิงเกือบทั้งหมดถูกรวมไว้ในค่าพลังงานไฟฟ้า
บจ. ไทยออยล์เพาเวอร์ขายไฟฟ้าให้แก่ บมจ. ไทยลู้บเบส และบจ.
ไทยพาราไซลีนโดยใช้สูตรราคาเดียวกับผู้จำหน่ายไฟฟ้ารายสำคัญคือ กฟภ. ซึ่งค่าไฟฟ้าที่คิดโดย
กฟภ. จะรวมถึงต้นทุนค่าเชื้อเพลิงและการผันผวนของอัตราแลกเปลี่ยน
โดยมีการปรับราคาเป็นครั้งคราว รายได้จากการขายไอน้ำของ บจ.
ไทยออยล์เพาเวอร์อิงกับอัตราค่าเชื้อเพลิงและอัตราแลกเปลี่ยนเงินสกุลดอลลาร์สหรัฐฯเป็นหลัก

อัตราดอกเบี้ย

บริษัทฯ
มีความเสี่ยงจากอัตราดอกเบี้ยเนื่องจากความผันผวนของอัตราดอกเบี้ยทั้งในเงินกู้ยืมระยะสั้นและระยะยาว
ณ วันที่ 31 ธันวาคม 2552 ร้อยละ 48 ของเงินกู้ระยะยาวคิดอัตราดอกเบี้ยลอยตัว
โดยในกรณีที่เป็นการกู้ยืมในเงินสกุลดอลลาร์สหรัฐ
ก็จะอ้างอิงกับอัตราดอกเบี้ยที่เสนอในตลาดเงินกู้ยืมระหว่างธนาคารในลอนดอน (LIBOR)
หรือสิงคโปร์ (SIBOR) และในกรณีที่เป็นการกู้ยืมเงินเยน
อ้างอิงกับอัตราดอกเบี้ยที่เสนอในตลาดกู้ยืมระหว่างธนาคารในลอนดอน (LIBOR JPY)
และในกรณีที่เป็นการกู้ยืมเงินบาท
อ้างอิงกับอัตราดอกเบี้ยเงินฝากประจำหรืออัตราดอกเบี้ยเงินกู้ลูกค้าชั้นดี (MLR)
หรืออัตราดอกเบี้ยลอยตัวชนิด THBFIX
ของธนาคารหรืออัตราเฉลี่ยตามที่กำหนดในสัญญาเงินกู้แต่ละสัญญา

บริษัทฯ เชื่อว่ามีความเชื่อมโยงระหว่างระดับของอัตราดอกเบี้ยในสกุลดอลลาร์สหรัฐ
และกำไรจากการกลั่นของบริษัทฯ โดยทั่วไป เมื่อเศรษฐกิจของสหรัฐฯ มีความเข้มแข็ง
ความต้องการของน้ำมันจะสูงขึ้นซึ่งจะทำให้กำไรจากการกลั่นในช่วงเวลาดังกล่าวสูงขึ้น
และอัตราดอกเบี้ยก็มักสูงขึ้นด้วย ดังนั้น บริษัทฯ
เชื่อว่าการกำหนดอัตราดอกเบี้ยคงที่ในการกู้ยืมของบริษัทฯ
ในขณะที่กำไรจากการกลั่นมีความผันผวนมากจะทำให้บริษัทฯ มีความเสี่ยงจากอัตราดอกเบี้ยมาก

อย่างไรก็ตาม
ผลกระทบจากความผันผวนของอัตราดอกเบี้ยอาจลดลงได้จากธุรกรรมบริหารความเสี่ยง
(Hedging) ณ วันที่ 31 ธันวาคม 2552 บริษัทฯ
และบริษัทย่อยมีสัญญาป้องกันความเสี่ยงจากความผันผวนของอัตราดอกเบี้ยกับธนาคารต่างประเทศ
และธนาคารต่างประเทศสาขาในประเทศไทย
สำหรับภาระเงินกู้ยืมและดอกเบี้ยจ่ายของเงินกู้ยืมดังกล่าว ดังนี้

-   บริษัทมีสัญญาแลกเปลี่ยนอัตราดอกเบี้ย (Interest Rate Swap)
    กับสาขาในประเทศของสถาบันการเงินต่างประเทศหลายแห่ง
    เพื่อป้องกันความเสี่ยงจากอัตราดอกเบี้ยของภาระหนี้สินทางการเงินระยะยาวสกุลเงินเหรียญอเมริกา
    และสกุลเงินบาท เป็นจำนวนเงิน 60 ล้านเหรียญสหรัฐอเมริกา และ 2,750 ล้านบาท
    โดยคู่สัญญามีข้อตกลงจะจ่ายชำระผลต่างอัตราดอกเบี้ยตามเงื่อนไขและข้อกำหนดที่ระบุไว้ในสัญญา
    (ณ. 31 ธันวาคม 2551 : 60 ล้านเหรียญสหรัฐอเมริกา)

12.2.3 ฤดูกาล

ความต้องการและราคาของผลิตภัณฑ์ปิโตรเลียมสำเร็จรูปเปลี่ยนแปลงขึ้นลงระหว่างปี
ส่วนหนึ่งเนื่องมาจากปัจจัยในเรื่องของฤดูกาล โดยความต้องการ (ในด้านปริมาณ)
สำหรับน้ำมันดีเซลในช่วงมรสุมในประเทศไทยนั้นต่ำกว่าฤดูอื่น
นอกจากนี้ราคาต่อหน่วยสำหรับผลิตภัณฑ์ปิโตรเลียมสำเร็จรูป เช่น
น้ำมันเบนซินในช่วงฤดูร้อนตามปกติจะสูงกว่าฤดูอื่น
เนื่องจากในสหรัฐอเมริกานั้นประชาชนจะมีการใช้น้ำมันเบนซินมากขึ้นในช่วงฤดูร้อน
ราคาต่อหน่วยของน้ำมันดีเซลเพิ่มขึ้นในช่วงฤดูหนาวเนื่องจากใช้เป็นน้ำมันเชื้อเพลิงให้ความอบอุ่นในญี่ปุ่นและเกาหลีใต้

12.2.4 อัตราเงินเฟ้อ

อัตราเงินเฟ้อของประเทศซึ่งได้รวบรวมข้อมูลโดยกระทรวงพาณิชย์ วัดโดย ดัชนีราคาผู้บริโภค
(Consumer Price Index) แล้วคิดเป็นร้อยละ 0.3 ในปี 2542 ร้อยละ 1.6 ในปี 2543
ร้อยละ 1.6 ในปี 2544 ร้อยละ 0.7 ในปี 2545 ร้อยละ 1.8 ใน ปี 2546 ร้อยละ 2.7 ในปี
2547 ร้อยละ 4.7ในปี 2548 ร้อยละ 3.0 ในปี 2549 ร้อยละ 4.9 ในปี 2550 ร้อยละ 2.6
ในปี 2551 และ ร้อยละ -0.9% ในปี 2552

คำอธิบายและการวิเคราะห์ฐานะทางการเงินและผลการดำเนินงาน

1.  ภาพรวม

บริษัทฯ ประกอบกิจการกลั่นน้ำมันปิโตรเลียมและจำหน่ายผลิตภัณฑ์ปิโตรเลียมสำเร็จรูป
โดยเป็นเจ้าของและเป็นผู้ประกอบกิจการโรงกลั่นน้ำมันแบบเดี่ยว (Single - Site)
ที่ใหญ่ที่สุดในประเทศ ซึ่งเป็นโรงกลั่นที่มีกระบวนการกลั่นแบบคอมเพล็กซ์ (Complex Refinery)
ที่สุดแห่งหนึ่งในภูมิภาคเอเซียแปซิฟิก ทั้งนี้บริษัทฯ ได้ดำเนินการก่อสร้างหน่วยกลั่นส่วนขยาย
เพื่อเพิ่มกำลังการผลิตของหน่วยกลั่นน้ำมันดิบหน่วยที่ 3 (CDU - 3) อีก 50,000
บาร์เรลต่อวันตั้งแต่ปี 2548 แล้วเสร็จเมื่อวันที่ 5 ธันวาคม 2550 ทำให้ ณ ปัจจุบัน บริษัทฯ
มีกำลังการกลั่นรวมเพิ่มจาก 225,000 บาร์เรลต่อวันเป็น 275,000
บาร์เรลต่อวันหรือเพิ่มขึ้นร้อยละ 22 นอกจากธุรกิจการกลั่นน้ำมันแล้ว บริษัทฯ
ประกอบธุรกิจอุตสาหกรรมผลิตไฟฟ้าโดยการลงทุนผ่านบจ.ไทยออยล์เพาเวอร์ซึ่งบริษัทฯถือหุ้นร้อยละ55
และ บจ. ผลิตไฟฟ้าอิสระ ซึ่ง บจ. ไทยออยล์เพาเวอร์ ถือหุ้นร้อยละ 56 และบริษัทฯ
เข้าซื้อหุ้นเพิ่มอีกร้อยละ 24 จาก บจ. Unocal Asia-Pacific Ventures Limited เมื่อวันที่
11 มีนาคม 2548 นอกจากนี้ บริษัทฯ ประกอบธุรกิจผลิตผลิตภัณฑ์ปิโตรเคมีโดยการลงทุนผ่าน บจ.
ไทยพาราไซลีน ซึ่งบริษัทฯ เป็นผู้ถือหุ้นทั้งหมด ธุรกิจผลิตน้ำมันหล่อลื่นพื้นฐานโดยลงทุนผ่าน บมจ.
ไทยลู้บเบส ซึ่งบริษัทฯ เป็นผู้ถือหุ้นทั้งหมด และธุรกิจขนส่งน้ำมันและผลิตภัณฑ์ปิโตรเคมีต่าง ๆ
ซึ่งประกอบด้วยการลงทุนผ่าน บจ. ไทยออยล์มารีน ซึ่งบริษัทฯ เป็นผู้ถือหุ้นทั้งหมดแต่เพียงผู้เดียว
และผ่าน บจ. ท่อส่งปิโตรเลียมไทย ซึ่งบริษัทฯ ถือหุ้นอยู่ร้อยละ 9 นอกจากนี้ในเดือนมิถุนายน
2549 บริษัทฯได้เข้าร่วมลงทุนจัดตั้งบริษัท พีทีที ไอซีที โซลูชั่นส์
จำกัดซึ่งให้บริการงานสื่อสารและเทคโนโลยี โดยบริษัทฯ ถือหุ้นร้อยละ 20 และ
บริษัทฯขยายงานสู่ธุรกิจผลิตเอทานอลโดยในเดือนตุลาคม 2549 บริษัทได้ลงนามร่วมทุนกับ
บริษัทผาแดงอินดัสทรี จำกัด (มหาชน) และ บริษัท เพโทรกรีน จำกัด จัดตั้งบริษัทร่วมทุนภายใต้ชื่อ
บริษัทแม่สอดพลังงานสะอาด จำกัด เพื่อประกอบธุรกิจผลิตและจำหน่ายเอทานอล
โดยมีกำลังการผลิตที่ 200,000 ลิตรต่อวัน และคาดว่าจะเริ่มเปิดดำเนินการได้ในเดือนมีนาคม
2552 โดยบริษัทฯถือหุ้นในสัดส่วนร้อยละ 30 ทั้งนี้ เมื่อวันที่ 30 ตุลาคม 2551 บริษัทฯได้จัดตั้ง
บริษัท ไทยออยล์ เอทานอลจำกัด โดยบริษัทฯเป็นผู้ถือหุ้นทั้งหมด ในปี 2551 บริษัทฯ
ได้ซื้อหุ้นร้อยละ 80.52 ของบริษัท ศักดิ์ไชยสิทธิ จำกัด ซึ่งเป็นธุรกิจการผลิตสารละลาย กับบริษัท
Shell Overseas Investments B.V. และบริษัท พัฒนกิจเคมี จำกัด
รวมทั้งซื้อธุรกิจการจำหน่ายสารละลายในประเทศไทยกับบริษัท เชลล์แห่งประเทศไทย จำกัด
และธุรกิจการจำหน่ายสารละลายในประเทศเวียดนาม กับ Shell Vietnam Limited
ซึ่งการเข้าซื้อหุ้นและสินทรัพย์ธุรกิจดังกล่าว
เป็นไปเพื่อให้สอดคล้องกับกลยุทธ์ทางธุรกิจของบริษัทในการขยายฐานธุรกิจเพื่อการเติบโตที่ยั่งยืน

ในปี 2552
ความต้องการใช้น้ำมันทั่วโลกปรับลดลงเนื่องจากภาวะเศรษฐกิจถดถอยภายหลังเหตุวิกฤติเศรษฐกิจการเงินของโลกส่งผลให้ราคาน้ำมันปรับตัวลดลงอย่างรุนแรงในครึ่งหลังของปี
2551 และต่อเนื่องไปจนถึงไตรมาสแรกของปี 2552
ก่อนที่กลับมาปรับตัวสูงขึ้นอีกครั้งตั้งแต่ไตรมาสที่ 2/2552 เป็นต้นมา
ซึ่งเป็นผลจากการที่ตัวเลขเศรษฐกิจทั่วโลกมีแนวโน้มที่ดีขึ้นภายหลังจากการอัดฉีดเงินกระตุ้นเศรษฐกิจของรัฐบาลต่างๆ
ดังนั้น ราคาน้ำมันดิบดูไบเฉลี่ยของปี 2552 จึงอยู่ในระดับ 62 เหรียญสหรัฐฯต่อบาร์เรล
ต่ำกว่าปีก่อน 32 เหรียญสหรัฐฯ ต่อบาร์เรล
ในขณะที่การฟื้นตัวของเศรษฐกิจโลกส่งผลให้ราคาปิดของน้ำมันดิบดูไบณ สิ้นปี 2552 อยู่ที่ 75.4
เหรียญสหรัฐฯ ต่อบาร์เรล โดยปรับตัวเพิ่มขึ้นจากสิ้นปีก่อน 23 เหรียญสหรัฐฯ ต่อบาร์เรล

รายได้จากการขายและการให้บริการ

โดยทั่วไป บริษัทฯ จะบันทึกการขายเมื่อบริษัทฯ ส่งมอบผลิตภัณฑ์ปิโตรเลียมสำเร็จรูปให้แก่ลูกค้า
โดยจะถือว่ามีการส่งมอบเกิดขึ้นเมื่อมีการขนถ่ายสินค้าลงเรือบรรทุกน้ำมันตามวันที่ระบุในใบตราส่ง
– Bill of Lading) หรือรถบรรทุกน้ำมัน หรือส่งผ่านท่อส่งน้ำมันให้แก่ลูกค้า
สำหรับลูกค้าในประเทศ ) บริษัทฯ จำหน่ายผลิตภัณฑ์ปิโตรเลียมสำเร็จรูปให้กับบริษัทน้ำมันขนาดใหญ่
3 รายประกอบด้วย บมจ. ปตท. เชลล์ เชฟรอน
และผู้ค้าส่งน้ำมันอื่นอีกหลายรายรวมทั้งบริษัทที่เกี่ยวข้อง โดยในปี 2552 บริษัทฯ
จำหน่ายผลิตภัณฑ์ปิโตรเลียมสำเร็จรูปในประเทศ ประมาณร้อยละ 81
ของปริมาณขายของผลิตภัณฑ์ทั้งหมดของบริษัทฯ ซึ่งเป็นการจำหน่ายผลิตภัณฑ์ให้แก่ บริษัท ปตท.
จำกัด (มหาชน) (บมจ. ปตท.) ในอัตราร้อยละ 43 ให้แก่ บริษัท เชลล์แห่งปะเทศไทย จำกัด
(เชลล์)ในอัตราร้อยละ 7 ให้แก่ บริษัท เชฟรอน จำกัด (เชฟรอน) ในอัตราร้อยละ 4 ให้แก่
ผู้ซื้อรายอื่นในอัตราร้อยละ 13 และ ให้แก่บริษัทย่อย บริษัท ไทยพาราไซลีน จำกัด ( บจ.
ไทยพาราไซลีน) และ บริษัท ไทยลู้บเบส จำกัด (มหาชน) (บมจ. ไทยลู้บเบส) ในอัตราร้อยละ
14 และส่วนที่เหลืออีกร้อยละ 19 เป็นการส่งออก

ตารางแสดงยอดขายสุทธิของผลิตภัณฑ์ปิโตรเลียมสำเร็จรูปเฉพาะบริษัทฯ สำหรับปี 2551 และ
2552

+------------------------------------------------------+-------+-------+
|   ----                                               |       |       |
| ---------------- ---------------- ---------- ------- |       |       |
|                        หน่วย : ล้านบาท    บาท          |       |       |
|                                                      |       |       |
|                        รอบปีบัญชีสิ้นสุดวันที่                |       |       |
|                        31 ธันวาคม                     |       |       |
|                                                      |       |       |
|                        2551             2552         |       |       |
|                                                      |       |       |
|   ก๊าซปิโตรเลียมเหลว      5,158            3,449        |       |       |
|                                                      |       |       |
|   เบนซินไร้สารตะกั่ว       67,748           54,951       |       |       |
|                                                      |       |       |
|   น้ำมันเชื้อเพลิงเครื่องบิน / 90,975           47,896       |       |       |
|   น้ำมันก๊าด                                            |       |       |
|                                                      |       |       |
|   น้ำมันดีเซลหมุนช้า /      152,782          102,739      |       |       |
|   น้ำมันดีเซลหมุนเร็ว                                     |       |       |
|                                                      |       |       |
|   น้ำมันเตา              23,572           19,608       |       |       |
|                                                      |       |       |
|   มิกซ์ไซลีนส์             -                0            |       |       |
|                                                      |       |       |
|   ลอง เรสิดิว            612              2,483        |       |       |
|                                                      |       |       |
|   Isomerate /          46,596           40,230       |       |       |
|   Reformate                                          |       |       |
|                                                      |       |       |
|   กำมะถัน               705              39           |       |       |
|                                                      |       |       |
|   อื่น ๆ                 11,587           2,928        |       |       |
|                                                      |       |       |
|   รวม                  399,735          274,325      |       |       |
|                                                      |       |       |
|                                                      |       |       |
|   ----                                               |       |       |
| ---------------- ---------------- ---------- ------- |       |       |
+------------------------------------------------------+-------+-------+
|                                                      |       |       |
+------------------------------------------------------+-------+-------+
|                                                      |       |       |
+------------------------------------------------------+-------+-------+
|                                                      |       |       |
+------------------------------------------------------+-------+-------+

บจ. ไทยพาราไซลีน ซึ่งดำเนินการโรงงานผลิตพาราไซลีน ได้เปลี่ยนสารเร่งปฏิกิริยา
(Catalyst) ที่ใช้ในการผลิตที่มีประสิทธิภาพสูงขึ้นตั้งแต่เดือนมกราคม2548
โดยสามารถผลิตสารพาราไซลีน(PX) จากการใช้สารมิกซ์ไซลีนได้ในอัตราที่เพิ่มขึ้น
ซึ่งส่งผลให้กำลังการผลิตของ บจ.ไทยพาราไซลีนเพิ่มขึ้นจาก 289,000 ตันต่อปี เป็น 348,000
ตันต่อปีในเดือนมีนาคม 2548 คณะกรรมการส่งเสริมการลงทุน (BOI) ได้อนุมัติให้ บจ.
ไทยพาราไซลีน สามารถดำเนินการเพิ่มกำลังการผลิตและซื้อหน่วยผลิตสารมิกซ์ไซลีน (MX Unit)
เป็นของตนเองได้ บจ. ไทยพาราไซลีนจึงได้ซื้อหน่วยผลิตสารมิกซ์ไซลีนจากบริษัทฯ ในวันที่ 1
เมษายน 2548
และส่งผลให้วัตถุดิบตั้งต้นในการผลิตสารพาราไซลีนเปลี่ยนจากสารมิกซ์ไซลีนส์เป็นสารแพลตฟอร์เมท
(Platformate) ดังนั้น บจ.ไทยพาราไซลีน
จึงมีกระบวนการผลิตสารพาราไซลีนที่ค่อนข้างครบวงจรซึ่งจะช่วยสนับสนุนโครงการขยายงานในอนาคตต่อไป
ในปี 2548 คณะกรรมการบจ. ไทยพาราไซลีน ได้มีมติให้บจ. ไทยพาราไซลีน
ขยายกำลังการผลิตสารอะโรมาติกส์แบบครบวงจรระยะที่ 2 โดยเพิ่มการผลิตสารพาราไซลีนจาก
348,000 ตันต่อปี เป็น 489,000 ตันต่อปี และเมื่อรวมกำลังการผลิตสารเบนซีน 177,000
ตันต่อปี สารโทลูอีน 144,000 ตันต่อปีและสารมิกซ์ไซลีน 90,000 ตันต่อปีแล้ว
จะทำให้กำลังการผลิตสารอะโรมาติกส์รวม (พาราไซลีน เบนซีน โทลูอีน และ มิกซ์ไซลีน)
เพิ่มเป็น 900,000 ตันต่อปี ในปี 2550 บจ.
ไทยพาราไซลีนจำหน่ายสารพาราไซลีนให้แก่ลูกค้าทั้งภายในประเทศร้อยละ 70
และมีการส่งออกร้อยละ 30 นอกจากนั้น ยังจำหน่ายผลิตภัณฑ์พลอยได้ ได้แก่ C9+ , Light
platformate, C4-C7, Toluene และ MX C9+ ให้แก่บริษัทฯ ด้วย บจ. ไทยพาราไซลีน
ได้เริ่มหยุดเดินเครื่องหน่วยผลิตสารพาราไซลีนในวันที่ 14 มกราคม 2551
เพื่อเชื่อมโยงโครงการขยายกำลังการผลิต รวมทั้งดำเนินการตรวจซ่อมบำรุงครั้งใหญ่ตามวาระ
โดยโครงการก่อสร้างเพื่อขยายกำลังการผลิตแล้วเสร็จ (Mechanical Completion) ตั้งแต่วันที่
30 มีนาคม 2551 ทั้งนี้ บจ. ไทยพาราไซลีน สามารถผลิตผลิตภัณฑ์สารเบนซีน/โทลูอีน
และพาราไซลีนได้ตามมาตรฐานที่กำหนดไว้ตั้งแต่วันที่ 8 เมษายน และ 18 เมษายน 2551
ตามลำดับ โดยเริ่มจำหน่ายผลิตภัณฑ์สารพาราไซลีนและสารเบนซีนให้แก่ลูกค้าตั้งแต่วันที่ 25
เมษายน 2551 และ 9 พฤษภาคม 2551 ตามลำดับ ในปี 2552 บจ. ไทยพาราไซลีน
จำหน่ายสารอะโรมาติกส์รวม 778,558 ตัน คิดเป็นการจำหน่ายภายในประเทศร้อยละ 38 และ
คิดเป็นการส่งออกร้อยละ 62 ของการจำหน่ายผลิตภัณฑ์สารอะโรมาติกส์ทั้งหมด

บมจ. ไทยลู้บเบส ดำเนินการโรงงานกลั่นน้ำมันหล่อลื่นพื้นฐานผลิตน้ำมันหล่อลื่นพื้นฐาน ประมาณ
275,000 ตันต่อปีโดยใช้ Arabian Light Long Residue เป็นวัตถุดิบที่ใช้ในการผลิต
และใช้เทคโนโลยีจาก Bechtel Corporation
ในกระบวนการผลิตน้ำมันหล่อลื่นพื้นฐานจะทำให้เกิดยางมะตอยจำนวน 425,000
ตันต่อปีและผลิตผลพลอยได้อื่นๆ ในจำนวน 500,000 ตันต่อปี นอกจากนี้ บมจ. ไทยลู้บเบส
ยังได้ดำเนินการเพิ่มประสิทธิภาพในการบริหารไฮโดรคาร์บอน (Hydrocarbon Management
Review) ร่วมกับโรงกลั่นไทยออยล์ ตัวอย่างเช่น
โครงการนำกากน้ำมันจากหน่วยไฮโดรแครกเกอร์ (Hydrocracker Bottom) ของไทยออยล์
มาผลิตเป็นน้ำมันหล่อลื่นพื้นฐานคุณภาพสูง ซึ่งทำให้ได้ผลผลิตเพิ่มขึ้นตั้งแต่ปลายปี 2548
และได้ดำเนินการซ่อมบำรุงใหญ่โรงกลั่น (Major Turnaround) ครั้งแรก ระหว่าง 2 มีนาคม –
5 เมษายน 2549 โดยการซ่อมบำรุงใหญ่
ซึ่งมีการเปลี่ยนสารเร่งปฏิกิริยาทำให้ประสิทธิภาพในหน่วยผลิตน้ำมันหล่อลื่นพื้นฐานเพิ่มขึ้น
การซ่อมบำรุงใหญ่ดังกล่าวจะกระทำทุกระยะเวลา 6 ปี

บจ. ผลิตไฟฟ้าอิสระ ซึ่งเป็นบริษัทที่บจ. ไทยออยล์เพาเวอร์ ถือหุ้นอยู่ร้อยละ 56 และ บริษัทฯ
ถือหุ้นทางตรงอีกร้อยละ 24
ประกอบกิจการโรงไฟฟ้าพลังความร้อนร่วมโดยที่ใช้ก๊าซธรรมชาติเป็นเชื้อเพลิง (Natural
Gas-Fired Combined-Cycle Power Plant) ด้วยกำลังการผลิตไฟฟ้าขนาด 700
เมกะวัตต์และจำหน่ายไฟฟ้าทั้งหมดที่ผลิตได้ให้แก่ กฟผ.
ภายใต้สัญญาการซื้อขายไฟฟ้าซึ่งมีระยะเวลา 25 ปี โดยมีข้อตกลงที่ กฟผ. (Take-or-Pay
ร้อยละ 100) สัญญายังระบุให้ กฟผ. จ่ายค่าความพร้อมจ่ายพลังไฟฟ้า (Availability
Payment) ให้แก่ บจ. ผลิตไฟฟ้าอิสระในจำนวนที่ตกลงกันเพื่อครอบคลุมค่าใช้จ่ายคงที่
ภาระหนี้สินและผลตอบแทนแก่บริษัท และระบุให้ กฟผ. จ่ายค่าพลังงานไฟฟ้า (Energy Payment)
ตามสูตรคำนวณที่ระบุไว้ตามข้อสัญญา

บจ. ไทยออยล์เพาเวอร์
ประกอบกิจการผลิตไฟฟ้าจากโรงไฟฟ้าพลังความร้อนร่วมแบบโคเจนเนอเรชั่นโดยใช้
ก๊าซธรรมชาติเป็นเชื้อเพลิง (Combined-Cycle Co-Generation Power Plant)
ด้วยกำลังการผลิตไฟฟ้า 118 เมกะวัตต์ และไอน้ำ
168 ตันต่อชั่วโมง โดยบจ. ไทยออยล์เพาเวอร์จำหน่ายไฟฟ้าให้แก่ กฟผ. จำนวน 41 เมกะวัตต์
และจำหน่ายไฟฟ้าส่วนที่เหลือและ
ไอน้ำให้แก่บริษัทฯ บจ.ไทยพาราไซลีน และบมจ. ไทยลู้บเบส ทั้งนี้ ในปี 2550 และปี 2551
รายได้ร้อยละ 77 ของยอดขายสุทธิของ
บจ.ไทยออยล์เพาเวอร์มาจากการจำหน่ายไฟฟ้าและไอน้ำให้แก่ บมจ. ไทยลู้บเบส บจ.
ไทยพาราไซลีน และบริษัทฯ ภายใต้สัญญาซื้อขายไฟฟ้าและไอน้ำระยะยาว
รายได้จากการดำเนินงานที่เหลือของบจ. ไทยออยล์เพาเวอร์ มาจากการจำหน่ายไฟฟ้าให้
กฟผ.ตามสัญญาซื้อไฟฟ้ามีกำหนดระยะเวลา 25 ปี รายได้จากการจำหน่ายไฟฟ้าของบจ.
ไทยออยล์เพาเวอร์ ได้รับการประกันรายได้ภายใต้ข้อตกลงการรับประกันปริมาณการซื้อไฟฟ้าขั้นต่ำ
(Take-or-Pay) ซึ่งกำหนดให้ลูกค้าต้องซื้อไฟฟ้าหรือไอน้ำขั้นต่ำในปริมาณที่ไม่น้อยกว่าที่ตกลงกัน
โดย กฟผ. ต้องรับซื้อไฟฟ้าอย่างน้อยร้อยละ 80 ของปริมาณที่ตกลงตามสัญญาซื้อขายไฟฟ้ากับ กฟผ.
ลูกค้ารายอื่น ๆ ต้องรับซื้อไฟฟ้าอย่างน้อยร้อยละ 70 ของปริมาณที่ตกลงตามสัญญาและบมจ.
ไทยลู้บเบส และบริษัทฯ ต้องรับซื้อไอน้ำอย่างน้อยร้อยละ 85 ของปริมาณที่ตกลงกันตามสัญญา ทั้งนี้
ภายใต้สัญญาซื้อขายไฟฟ้า กฟผ. ตกลงจ่ายเงินค่าพลังไฟฟ้า (Capacity Payment)ให้แก่บจ.
ไทยออยล์เพาเวอร์ตามจำนวนและราคาที่มีการตกลงกันตามสัญญาซื้อขายไฟฟ้า และ กฟผ.
ยังตกลงที่จะจ่ายค่าพลังงานไฟฟ้า (Energy Payment) ให้แก่บจ. ไทยออยล์เพาเวอร์
ตามสูตรที่กำหนดไว้ในสัญญาซื้อขายไฟฟ้า

บจ.ไทยออยล์มารีน ประกอบธุรกิจขนส่งผลิตภัณฑ์น้ำมันและผลิตภัณฑ์ปิโตรเคมี
ด้วยเรือขนส่งทางทะเลทั้งภายในและต่างประเทศ ในปี 2548
ได้จำหน่ายเรือที่มีความเสี่ยงสูงในการที่อาจต้องดำเนินการหยุดซ่อมออกไป 2 ลำ ได้แก่
เรือมหานที และเรือสุวรรณภูมิ ทำให้ระวางเรือสำหรับการให้บริการลดลงจาก 42,000 DWT
(deadweight tones) มาเป็น 30,529 DWT โดย ณ สิ้นปี 2549 บจ.
ไทยออยล์มารีนมีเรือจำนวนทั้งสิ้น 5 ลำ ในปี 2550 บจ. ไทยออยล์มารีน
มีแผนขยายกองเรือเพื่อรองรับความต้องการที่เพิ่มขึ้นโดยในเดือนธันวาคม 2550 บจ.
ไทยออยล์มารีน ได้รับมอบเรือขนส่งน้ำมัน “ไทยออยล์ 10” ขนาด 32,250 ตันบรรทุก
มูลค่าประมาณ 35 ล้านเหรียญสหรัฐฯ ทำให้กองเรือของ บจ. ไทยออยล์มารีน
ที่ดำเนินงานอยู่มีเรือเพิ่มขึ้นเป็น 6 ลำ และ ในปี 2551 บจ.
ไทยออยล์มารีนจำหน่ายเรือสถิตธาราขนาด 7,000 ตันบรรทุกในเดือนมกราคม 2551 และ
ในเดือนพฤศจิกายน 2551 ได้รับมอบเรือขนส่งผลิตภัณฑ์ปิโตรเลียมและปิโตรเคมี “ไทยออยล์ 9”
ขนาดประมาณ 7,200 ตันบรรทุก โดยเริ่มให้บริการตั้งแต่เดือนธันวาคม 2551 ดังนั้น ณ สิ้นปี
2551 กองเรือของ บจ. ไทยออยล์มารีน มีเรือที่ดำเนินงานอยู่รวมจำนวน 6 ลำ
ขนาดรวมประมาณ 61,100 ตันบรรทุก ทั้งนี้ บจ. ไทยออยล์มารีนรับมอบเรือไทยออยล์ 11
ซึ่งเป็นเรือขนส่งผลิตภัณฑ์ปิโตรเลียมและปิโตรเคมีขนาด 7,000 ตันบรรทุก ณ
ประเทศสาธารณรัฐประชาชนจีนเมื่อเดือนพฤษภาคม 2552

บจ. ไทยออยล์ โซลเว้นท์ ประกอบธุรกิจลงทุนในธุรกิจผลิต และ จำหน่ายสารละลาย โดยเมื่อวันที่
13 ตุลาคม 2551 บริษัทฯ ได้ลงนามสัญญาการซื้อขายหุ้นร้อยละ 80.52 ของ บจ.ศักดิ์ไชยสิทธิ
ซึ่งเป็นธุรกิจการผลิตสารละลายประเภท Hydrocarbon กับบริษัท Shell Overseas
Investments B.V. และบริษัท พัฒนกิจเคมี จำกัด
รวมทั้งสัญญาการซื้อขายธุรกิจการจำหน่ายสารละลายในประเทศไทยกับบริษัท Shell Company of
Thailand Limited และธุรกิจการจำหน่ายสารละลายในประเทศเวียดนามกับบริษัท Shell
Vietnam Limited โดยการซื้อขายครั้งนี้ บริษัทฯ ได้จัดตั้ง บจ. ไทยออยล์ โซลเว้นท์
เพื่อถือหุ้นใน บจ. ท็อป โซลเว้นท์ ซึ่งลงทุนในธุรกิจผลิตสารละลาย
และธุรกิจจำหน่ายสารละลายในประเทศไทยและประเทศเวียดนาม
การเข้าซื้อหุ้นและสินทรัพย์ธุรกิจดังกล่าวเป็นไปเพื่อให้สอดคล้องกับกลยุทธ์ทางธุรกิจของบริษัทที่ต้องการขยายฐานธุรกิจไปสู่ธุรกิจสารละลายเพื่อการเติบโตที่ยั่งยืน
รวมทั้งการขยายฐานธุรกิจไปสู่ตลาดต่างประเทศโดยมีกลุ่มลูกค้าหลักอยู่ในอุตสาหกรรมสี
การลงทุนในครั้งนี้ทำให้บริษัทมีเครือข่ายลูกค้า
การจัดจำหน่ายและการตลาดในธุรกิจสารละลายที่มีคุณภาพพร้อมด้วยบุคลากรที่มีความชำนาญในทันที
และเพิ่มช่องทางจำหน่ายผลิตภัณฑ์ให้กับบริษัทและบริษัทในเครือ การซื้อขายหุ้น บจ.ศักดิ์ไชยสิทธิ
และ ธุรกิจจำหน่ายสารละลายในประเทศไทย ได้เสร็จสิ้นในเดือนธันวาคม 2551 เมื่อวันที่ 2
พฤศจิกายน 2552 บจ. ท็อป โซลเว้นท์ (TS) ซึ่งถือหุ้นโดย บจ. ไทยออยล์ โซลเว้นท์
ได้จัดตั้งบริษัท ท็อป โซลเว้นท์ เวียดนาม จำกัด
เพื่อซื้อสินทรัพย์ธุรกิจการจำหน่ายผลิตภัณฑ์โซลเว้นท์ในประเทศเวียดนามจาก Shell Vietnam
Limited
ซึ่งเป็นส่วนหนึ่งของการขยายธุรกิจและเพิ่มการบริหารจัดการโรงกลั่นและโรงงานปิโตรเคมีเพื่อเพิ่มคุณค่าของผลิตภัณฑ์ได้ดียิ่งขึ้น
และ ยังถือเป็นการต่อยอดธุรกิจเข้าสู่ธุรกิจค้าปลีกในต่างประเทศอีกด้วย

บจ.ไทยออยล์ เอทานอล จากการที่บริษัทฯเล็งเห็นความสำคัญของการพัฒนาพลังงานทดแทน เช่น
เอทานอล
จึงได้มีการวางเป้าหมายทางธุรกิจที่จะขยายกิจการโดยการร่วมลงทุนในโครงการผลิตสารเอทานอลจากน้ำอ้อย
และ/หรือ มันสำปะหลัง ซึ่งจะช่วยตอบสนองนโยบายแก๊สโซฮอล์ของประเทศ ทั้งนี้
โครงการผลิตเอทานอล 200,000 ลิตรต่อปีของ บจ. แม่สอดพลังงานสะอาด (บจ. ไทยออยล์
เอทานอล ถือหุ้นอยู่ในสัดส่วนร้อยละ 30 ได้เริ่มดำเนินการผลิตเชิงพาณิชย์ตั้งแต่ ไตรมาสที่
1/2552

ต้นทุนขายและต้นทุนการให้บริการ

ต้นทุนขายและบริการส่วนใหญ่ประกอบด้วยต้นทุนค่าน้ำมันดิบและวัตถุดิบอื่น ๆ
ที่ใช้ในกระบวนการกลั่นคำนวณตามวิธีการถัวเฉลี่ยถ่วงน้ำหนัก (Weighted Average)
ภาษีสรรพสามิต และเงินส่งเข้ากองทุนต่าง ๆ ที่ต้องชำระภาษีและค่าธรรมเนียมต่างๆ
เหล่านี้จะถูกเรียกเก็บจากลูกค้าโดยผู้กลั่นน้ำมันซึ่งรวมถึงบริษัทฯ โดยรวมเข้าไปกับราคาขาย
ภาษีต่าง ๆ และเงินส่งเข้ากองทุนจะถูกนำส่งไปยังหน่วยราชการที่รับผิดชอบต่อไป

ต้นทุนขายสำหรับธุรกิจผลิตผลิตภัณฑ์ปิโตรเคมี ส่วนใหญ่เป็นต้นทุนค่าแพลตฟอร์เมต ซึ่งบจ.
ไทยพาราไซลีน ซื้อจาก บริษัทฯ เพื่อนำไปเป็นวัตถุดิบในกระบวนการผลิตสารพาราไซลีน
ต้นทุนขายสำหรับธุรกิจผลิตน้ำมันหล่อลื่นส่วนใหญ่เป็นต้นทุนค่า Long Residue เมื่อวันที่ 14
กันยายน 2549 บมจ. ไทยลู้บเบสได้เข้าทำสัญญากับ GPP International (“GPPI”)
ซึ่งสัญญาดังกล่าวมีผลใช้บังคับเมื่อวันที่ 1 มกราคม 2550 โดย GPPI
จะจัดหาวัตถุดิบและซื้อผลิตภัณฑ์บางส่วนจาก บมจ. ไทยลู้บเบส เป็นระยะเวลารวม 4 ปี

ต้นทุนขายและบริการสำหรับธุรกิจผลิตไฟฟ้ามาจากราคาก๊าซธรรมชาติที่ บจ. ไทยออยล์เพาเวอร์
และ บจ. ผลิตไฟฟ้าอิสระ ซื้อเพื่อใช้เป็นพลังงานสำหรับเครื่องกำเนิดพลังงานไฟฟ้า

ต้นทุนอื่นๆ ประกอบด้วย ค่าเสื่อมราคา ค่าบำรุงรักษา ค่าเบี้ยประกันภัย ต้นทุนในการดำเนินงาน
ค่าน้ำดิบ และค่าใช้จ่ายอื่นๆ ที่เกี่ยวกับโรงงาน

รายรับอื่นๆ

  รายได้อื่นๆของบริษัทฯที่สำคัญประกอบด้วย

-   กำไรจากสัญญาแลกเปลี่ยนเงินตรา บมจ. ไทยออยล์ และ บจ.
    ไทยพาราไซลีนมีสัญญาแลกเปลี่ยนสกุลเงินและอัตราดอกเบี้ย (Cross Currency Swap)
    กับสาขาในประเทศของสถาบันการเงินต่างประเทศหลายแห่ง
    เพื่อป้องกันความเสี่ยงจากอัตราแลกเปลี่ยนและอัตราดอกเบี้ยของภาระหนี้สินทางการเงินระยะยาวสกุลเงินบาทและสกุลเงินเยน
    เป็นจำนวนเงินรวม จำนวน 3,000 ล้านบาท และ จำนวน 9,438 ล้านเยน (ณ 31
    ธันวาคม 2551 จำนวน 3,000 ล้านบาทและ 9,438 ล้านเยน)
    โดยคู่สัญญามีข้อตกลงจะจ่ายชำระดอกเบี้ยและเงินต้นระหว่างกันตามเงื่อนไขและข้อกำหนดที่ระบุไว้ในสัญญา

-   กำไรจากอัตราแลกเปลี่ยน
    กำไรจากอัตราแลกเปลี่ยนจะพิจารณาเฉพาะกำไรจากการแปลงมูลค่าหรือการทำ
    ธุรกรรมเงินตราต่างประเทศซึ่งเกิดจากการแข็งค่าของเงินบาทเมื่อเทียบกับเงินในสกุลอื่น
    โดยเฉพาะเงินดอลลาร์สหรัฐ
    โดยส่วนใหญ่แล้วกำไรจะเกิดจากความแตกต่างของอัตราแลกเปลี่ยนที่ถูกบันทึกไว้ (1)
    ระหว่างวันที่ระบุในงบดุลปีก่อนหรือวันที่เกิดเจ้าหนี้การค้าหรือหนี้อื่นเป็นเงินสกุลต่างประเทศแล้วแต่วันใดจะเกิดทีหลังกับวันที่มีการชำระหนี้ตามรายการเจ้าหนี้การค้าหรือหนี้อื่น
    ซึ่งจะบันทึกเป็นกำไรจากธุรกรรมอัตราแลกเปลี่ยน และ (2)
    ระหว่างวันที่ระบุเงินในงบดุลปีก่อนหรือวันที่มีการก่อหนี้ขึ้น แล้วแต่วันใดจะเกิดที่หลัง
    กับวันที่มีการทำงบดุลล่าสุด

-   รายได้จากดอกเบี้ยรับ
    ดอกเบี้ยที่ได้รับจากเงินฝากในธนาคารและการลงทุนระยะสั้นในตั๋วสัญญาใช้เงินของบริษัทฯ
    และบริษัทย่อย

-   ค่าธรรมเนียมการใช้ทุ่นผูกเรือน้ำลึก บริษัทฯ
    ได้รับค่าผ่านท่อจากเอสโซ่สำหรับการใช้ทุ่นผูกเรือน้ำลึกของบริษัทฯ

-   รายได้เงินชดเชยภาษีสินค้าส่งออก (มุมน้ำเงิน)

-   รายได้เงินชดเชยดีเซลมาตรฐานยูโร 4 บริษัทฯ
    สามารถปรับปรุงคุณภาพผลิตน้ำมันได้มาตรฐานยูโร 4
    มาจำหน่ายในประเทศได้เร็วกว่าการบังคับใช้ที่จะเริ่มตั้งแต่ 1 มกราคม 2555
    โดยได้รับเงินชดเชยจากกองทุนน้ำมันเชื้อเพลิงจำนวน 24 สตางค์ต่อลิตร
    ซึ่งการผลิตมาตรฐานนี้จะมีการลงทุนที่สูง และเป็นผลดีต่อสิ่งแวดล้อม
    บริษัทฯเริ่มจำหน่ายน้ำมันดีเซลมาตรฐานยูโร 4 ตั้งแต่เดือนกุมภาพันธ์ 2551 โดยในปี 2552
    บริษัทฯได้รับเงินชดเชยรวม 1,128 ล้านบาท

-   การกลับรายการค่าเผื่อด้อยค่าเงินลงทุน เมื่อวันที่ 31 ธันวาคม 2550
    บริษัทฯมีรายการค่าเผื่อด้อยค่าของเงินลงทุนใน บจ.ท่อปิโตรเลียมไทย เป็นจำนวนเงิน
    779.5 ล้านบาทเนื่องจากมีผลการดำเนินงานขาดทุนติดต่อกันเป็นระยะเวลาหลายปี ต่อมาในปี
    2551 บริษัทฯได้กลับรายการค่าเผื่อการด้อยค่าของเงินลงทุนใน บจ.ท่อปิโตรเลียมไทย
    จำนวนเงิน 779.5 ล้านบาท เนื่องจากผลประกอบการของ บจ.ท่อปิโตรเลียมไทย
    มีกำไรสุทธิและกระแสเงินสดจากการดำเนินงานเพิ่มขึ้น
    ทำให้มูลค่าที่จะได้รับคืนของเงินลงทุนสูงกว่ามูลค่าตามบัญชี

  ค่าใช้จ่ายอื่น ๆ

-   ค่าใช้จ่ายในการขายและบริหาร
    ค่าใช้จ่ายในการขายและบริหารประกอบด้วยค่าใช้จ่ายเกี่ยวกับพนักงานที่ไม่เกี่ยวกับการผลิตค่าเสื่อมราคาของสินทรัพย์ที่ไม่เกี่ยวกับการผลิตและต้นทุนอื่นๆ
    ที่ไม่เกี่ยวกับการผลิต ค่าที่ปรึกษากฎหมายและ ค่าที่ปรึกษาอื่น ๆ

-   ขาดทุนจากสัญญาแลกเปลี่ยนส่วนต่างราคาน้ำมันสุทธิ
    เกิดจากบริษัทฯได้ทำสัญญาประกันความเสี่ยงส่วนต่างราคาน้ำมันสำเร็จรูปและราคาน้ำมันดิบล่วงหน้าจำนวนหลายรายการ
    โดยกำหนดให้บริษัทฯหรือบริษัทคู่สัญญาต้องจ่ายส่วนเกินส่วนขาดระหว่างราคาคงที่ตามสัญญากับราคาลอยตัวสำหรับงวดนั้นๆ

-   ส่วนแบ่งขาดทุนจากเงินลงทุนตามวิธีส่วนได้เสีย บริษัทฯ เริ่มรับรู้ส่วนแบ่งกำไร/(ขาดทุน)
    จากบจ พีทีที ไอซีที โซลูชั่นส์ ในสัดส่วนร้อยละ 20 ตั้งแต่ไตรมาส 3/2549 และ จาก บจ
    แม่สอดพลังงานสะอาด ในสัดส่วนร้อยละ 30 ตั้งแต่ไตรมาส 4/2549

-   บริษัทฯ ลงทุนในทุนเรือนหุ้นของ บจ พีทีที ไอซีที โซลูชั่นส์ เมื่อวันที่ 7 มิถุนายน 2549
    จำนวน 30 ล้านบาท สำหรับ หุ้นสามัญจำนวน 3 ล้านหุ้น โดยมีมูลค่าหุ้นที่ตราไว้หุ้นละ 10
    บาท หรือคิดเป็นร้อยละ 20 ของทุนเรือนหุ้นของบจ พีทีที ไอซีที โซลูชั่นส์ ทั้งนี้ บจ พีทีที
    ไอซีที โซลูชั่นส์ มีผลขาดทุนสุทธิในปี 2549 จำนวน 2 ล้านบาท, กำไรสุทธิในปี 2550
    จำนวน 9 ล้านบาท และกำไรสุทธิปี 2551 จำนวน 11 ล้านบาท
    บริษัทฯได้เข้าทำสัญญาร่วมทุนกับบริษัท ผาแดงอินดัสทรี จำกัด (มหาชน) และบริษัท
    เพโทรกรีน จำกัดเมื่อวันที่ 9 ตุลาคม 2549 เพื่อจัดตั้งบริษัทร่วมทุนภายใต้ชื่อ บจ
    แม่สอดพลังงานสะอาด เพื่อก่อสร้างและประกอบกิจการโรงงานผลิตเอทานอล
    โดยบริษัทตกลงที่จะถือหุ้นในสัดส่วนร้อยละ 30 หรือคิดเป็นเงินลงทุน 30 ล้านบาท เมื่อวันที่
    21 พฤศจิกายน 2549 บจ แม่สอดพลังงานสะอาด เรียกชำระค่าหุ้นร้อยละ 50
    ของมูลค่าที่ตราไว้ โดยบริษัทชำระค่าหุ้นเป็นจำนวนเงิน 15 ล้านบาท และเมื่อวันที่ 31
    สิงหาคม 2550 บริษัท แม่สอดพลังงานสะอาด จำกัด ได้เรียกชำระค่าหุ้นส่วนที่เหลืออีกร้อยละ
    50 ของมูลค่าที่ตราไว้ โดยบริษัทชำระค่าหุ้นดังกล่าวเป็นจำนวนเงิน 15 ล้านบาท เมื่อวันที่
    19 กันยายน 2550 ในการประชุมผู้ถือหุ้นวิสามัญเมื่อวันที่ 4 กันยายน 2550 ของบจ
    แม่สอดพลังงานสะอาด ผู้ถือหุ้นมีมติให้ทำการเพิ่มทุนเป็นเงิน 575 ล้านบาท
    โดยการออกหุ้นสามัญจำนวน 57.5 ล้านหุ้น มูลค่าหุ้นละ 10 บาท โดยบจ.
    แม่สอดพลังงานสะอาด ได้เรียกชำระค่าหุ้นร้อยละ 50
    ของมูลค่าที่ตราไว้ของทุนที่จดทะเบียนเพิ่ม
    และบริษัทชำระค่าหุ้นเพิ่มทุนตามสัดส่วนการถือหุ้นเป็นจำนวนเงิน 86.25 ล้านบาท

ดอกเบี้ยจ่ายและค่าใช้จ่ายทางการเงิน

ดอกเบี้ยจ่ายและค่าใช้จ่ายทางการเงินได้แก่ดอกเบี้ยและค่าใช้จ่ายทางการเงินที่เกิดจากการกู้ยืมเงินระยะยาวและระยะสั้นของบริษัทฯ
และบริษัทในเครือ

ภาษีเงินได้

บริษัทฯ มีหน้าที่ต้องเสียภาษีเงินได้นิติบุคคลในประเทศไทย ซึ่งในปัจจุบันมีอัตราอยู่ที่ร้อยละ 30
ของกำไรสุทธิ
อย่างไรก็ตาม หลังจากบริษัทฯได้นำหุ้นเข้าจดทะเบียนในตลาดหลักทรัพย์ฯ
บริษัทฯได้รับสิทธิพิเศษทางภาษีโดยจะเสียภาษีเงินได้นิติบุคคลลดลงจากร้อยละ 30 เหลือร้อยละ 25
ของกำไรสุทธิเป็นระยะเวลา 5 ปี ตั้งแต่ปี 2548-2552

ตามประกาศอธิบดีกรมสรรพากรเกี่ยวกับภาษีเงินได้ ฉบับที่ 156 ลงวันที่ 15 กันยายน 2549
บริษัทฯ จะได้รับยกเว้นภาษีเงินได้นิติบุคคลสำหรับร้อยละ 25
ของเงินที่จ่ายเพื่อการลงทุนตามหลักเกณฑ์ในประกาศฉบับดังกล่าวเป็นระยะเวลา 5 ปี ตั้งแต่
2549-2553

บจ.ไทยออยล์เพาเวอร์ บจ. ผลิตไฟฟ้าอิสระ บจ.ไทยพาราไซลีน
ได้รับสิทธิยกเว้นภาษีเงินได้นิติบุคคลจากคณะกรรมการส่งเสริมการลงทุนเป็นระยะเวลา 8
ปีนับตั้งแต่มีเงินได้จากธุรกิจที่ได้รับการส่งเสริม บจ. ไทยออยล์เพาเวอร์ ได้รับสิทธิตั้งแต่ 1
เมษายน 2541 – 31 มีนาคม 2549 โดยสิทธิยกเว้นภาษีเงินได้นิติบุคคลของบจ.
ไทยออยล์เพาเวอร์ สิ้นสุดไปแล้ว ดังนั้นตั้งแต่เดือน เมษายน 2549 บจ.
ไทยออยล์เพาเวอร์จึงเสียภาษีในอัตราร้อยละ 30 บจ. ผลิตไฟฟ้าอิสระตั้งแต่ 15 สิงหาคม 2543
– 14 สิงหาคม 2551 และ บจ. ไทยพาราไซลีนตั้งแต่ 20 พฤศจิกายน 2544 – 19 พฤศจิกายน
2552 นอกจากนี้ ในเดือนกันยายน 2549 บจ. ไทยพาราไซลีน
ได้รับการส่งเสริมกิจการผลิตผลิตภัณฑ์ปิโตรเคมีอีกหนึ่งโครงการ
ในส่วนของหน่วยการผลิตใหม่ตามโครงการขยายกำลังการผลิต
โดยได้รับสิทธิยกเว้นภาษีเงินได้นิติบุคคลเป็นระยะเวลา 7 ปี
นับตั้งแต่วันที่เริ่มมีรายได้จากการประกอบกิจการของหน่วยการผลิตใหม่นั้น หรือนับตั้งแต่วันที่ 3
เมษายน 2551

บจ.ไทยออยล์มารีนได้รับสิทธิยกเว้นภาษีเงินได้นิติบุคคลจากคณะกรรมการส่งเสริมการลงทุนจากรายได้บางส่วนที่เกิดจาก
เรือเคมี เรือไทยออยล์ 9 เรือไทยออยล์ 10 และ เรือไทยออยล์ 11 ทั้งนี้ ณ สิ้นปี 2550
บจ.ไทยออยล์มารีน มีผลขาดทุนทางภาษียกไปจำนวน 43 ล้านบาท และใช้ไปทั้งหมดในปี 2551

ณ สิ้นปี 2548 บมจ. ไทยลู้บเบส มีผลขาดทุนทางภาษียกไปจำนวน 2,012 ล้านบาท
จากผลการดำเนินงานที่ดีในปี 2549 ทำให้ TLB ใช้ผลขาดทุนทางภาษีทั้งหมด
และเริ่มเสียภาษีเงินได้นิติบุคคลในอัตราร้อยละ 30 ตั้งแต่เดือนสิงหาคม 2549

1.  การวิเคราะห์ผลการดำเนินงานตามงบการเงินรวมปี 2552

ในปี 2552
ความต้องการใช้น้ำมันทั่วโลกปรับลดลงเนื่องจากภาวะเศรษฐกิจถดถอยภายหลังเหตุวิกฤติเศรษฐกิจการเงินของโลกส่งผลให้ราคาน้ำมันปรับตัวลดลงอย่างรุนแรงในครึ่งหลังของปี
2551 และต่อเนื่องไปจนถึงไตรมาสแรกของปี 2552
ก่อนที่กลับมาปรับตัวสูงขึ้นอีกครั้งตั้งแต่ไตรมาสที่ 2/2552 เป็นต้นมา
ซึ่งเป็นผลจากการที่ตัวเลขเศรษฐกิจทั่วโลกมีแนวโน้มที่ดีขึ้นภายหลังจากการอัดฉีดเงินกระตุ้นเศรษฐกิจของรัฐบาลต่างๆ
ดังนั้น ราคาน้ำมันดิบดูไบเฉลี่ยของปี 2552 จึงอยู่ในระดับ 62 เหรียญสหรัฐฯต่อบาร์เรล
ต่ำกว่าปีก่อน 32 เหรียญสหรัฐฯ ต่อบาร์เรล
ในขณะที่การฟื้นตัวของเศรษฐกิจโลกส่งผลให้ราคาปิดของน้ำมันดิบดูไบณ สิ้นปี 2552 อยู่ที่ 75.4
เหรียญสหรัฐฯ ต่อบาร์เรล โดยปรับตัวเพิ่มขึ้นจากสิ้นปีก่อน 23 เหรียญสหรัฐฯ ต่อบาร์เรล

ทั้งนี้ บริษัทฯ มีกำไรขั้นต้นจากการผลิตของกลุ่ม (Gross Integrated Margin)
ไม่รวมผลกระทบจากสต๊อกน้ำมันในปี 2552 อยู่ที่4.3 เหรียญสหรัฐฯ ต่อบาร์เรล ลดลง 3.6
เหรียญสหรัฐฯ ต่อบาร์เรลเทียบกับปีก่อน เนื่องจากความต้องการใช้น้ำมันของโลกที่ลดลง
รวมทั้งกำลังการผลิตของภูมิภาคที่เพิ่มขึ้น อย่างไรก็ตาม
การปรับตัวสูงขึ้นของราคาน้ำมันในตลาดโลกในช่วงครึ่งหลังของปีส่งผลให้บริษัทฯ
มีกำไรจากสต๊อกน้ำมัน
และรายงานกำไรขั้นต้นจากการผลิตของกลุ่มรวมผลกระทบจากสต๊อกน้ำมันอยู่ที่6.1 เหรียญสหรัฐฯ
ต่อบาร์เรล เพิ่มขึ้น 1.8 เหรียญสหรัฐฯ ต่อบาร์เรลเทียบกับปีก่อน
และจากการบริหารงานเชิงบูรณาการในกลุ่มซึ่งมีสายการผลิตต่อเนื่องไปถึงผลิตภัณฑ์อะโรเมติกส์
น้ำมันหล่อลื่น และผลิตภัณฑ์โซลเว้นท์
ทำให้เพิ่มความมั่นคงของความสามารถในการทำกำไรของกลุ่มในภาวะความผันผวนของอุตสาหกรรม
ส่งผลให้บริษัทฯ สามารถรายงานกำไรตามงบการเงินรวมในปี 2552 จำนวน 12,062 ล้านบาท

ผลการดำเนินงาน – งบการเงินรวม

+-------------------------------+------------+-----+--------+---------+
|                               |            | 2   | 2552   | เป      |
|                               |            | 551 |        | ลี่ยนแปลง |
+-------------------------------+------------+-----+--------+---------+
| กำไรขั้นต้นจาก                   | เหรียญสหรัฐฯ | 7.9 | 4.3    | -3.6    |
| การผลิตไม่รวมผลกระทบจากสต๊อกน้ำมัน | ต่อบาร์เรล   |     |        |         |
| ⁽¹⁾                           |            |     |        |         |
+-------------------------------+------------+-----+--------+---------+
| กำไรขั้นต้นจ                     | “          | 4.3 | 6.1    | +1.8    |
| ากการผลิตรวมผลกระทบจากสต๊อกน้ำมัน |            |     |        |         |
| ⁽¹⁾                           |            |     |        |         |
+-------------------------------+------------+-----+--------+---------+
|                               |            |     |        |         |
+-------------------------------+------------+-----+--------+---------+
| รายได้จากการขาย                | ล้านบาท     | 3   | 2      | -       |
|                               |            | 99, | 84,123 | 115,002 |
|                               |            | 125 |        |         |
+-------------------------------+------------+-----+--------+---------+
| EBITDA                        | “          | 7,  | 21,393 | +13,444 |
|                               |            | 949 |        |         |
+-------------------------------+------------+-----+--------+---------+
| กำไรสุทธิ ⁽²⁾                   | “          | 224 | 12,062 |         |
|                               |            |     |        | +11,838 |
+-------------------------------+------------+-----+--------+---------+
| กำไรสุทธิต่อหุ้น                   | บาท        | 0   | 5.91   |   +5.80 |
|                               |            | .11 |        |         |
+-------------------------------+------------+-----+--------+---------+

หมายเหตุ

(1) เป็นกำไรขั้นต้นจากการผลิตรวมของบริษัทฯ บจ. ไทยพาราไซลีน (TPX) และ บมจ.
    ไทยลู้บเบส (TLB)

(2) หากไม่รวมผลกระทบจากสต๊อกน้ำมัน ในปี 2552 จะมีกำไรสุทธิเท่ากับ 5,651 ล้านบาท
    และในปี 2551 มีกำไรสุทธิ 11,435 ล้านบาท

ในปี 2552 บริษัทฯ และบริษัทย่อยมีรายได้จากการขายจำนวน 284,123 ล้านบาท ลดลง
115,002 ล้านบาทจากปีก่อน ซึ่งเป็นผลจากราคาน้ำมันเฉลี่ยที่ลดลงอย่างมากเมื่อเทียบกับปีก่อน
อย่างไรก็ตาม ภาวะเศรษฐกิจที่เริ่มจะฟื้นตัวและกำไรขั้นต้นจากการผลิตของกลุ่มยังคงอยู่ในระดับดี
ทำให้บริษัทฯ และบริษัทย่อยมี EBITDA จำนวน 21,393 ล้านบาท เพิ่มขึ้น 13,444
ล้านบาทจากปีก่อน และมีผลกำไรสุทธิ 12,062 ล้านบาท หรือกำไรต่อหุ้น 5.91 บาท
เปรียบเทียบกับกำไรสุทธิในปี 2551 จำนวน 224 ล้านบาท หรือกำไรต่อหุ้น 0.11 บาท

ผลการดำเนินงานแยกรายบริษัท

  ----------------- --------- -------- -------- -------- ------- --------- ----- ----- --------- ---------- ---------
  (ล้านบาท)          TOP       TPX      TLB      IPT      TP      Solvent   TM    อื่นๆ   รวม       จากปี 2551  

                                                                                       2552      +/(-)      %

  รายได้จากการขาย    274,325   45,568   16,981   10,507   3,730   4,572     968   25    284,123   -115,002   -29%

  EBITDA            8,663     8,347    1,806    1,353    560     378       242   5     21,393    +13,444    +169%

  ต้นทุนทางการเงิน     -1,873    -151     0        -104     -6      -59       -74   0     -2,115    -1         0%

  กำไร/(ขาดทุน) FX   1,480     28       4        71       0       -12       3     0     1,575     +2,473     +275%

  ภาษีเงินได้          -1,124    0        -432     -247     -103    -86       -13   0     -2,005    +2,791     +355%

  กำไร/(ขาดทุน)สุทธิ   3,281     7,091    1,006    570      240     157       26    5     12,062    +11,838    +5,285%
  ⁽¹⁾                                                                                                       
  ----------------- --------- -------- -------- -------- ------- --------- ----- ----- --------- ---------- ---------

หมายเหตุ (1) กำไรสุทธิรายบริษัท ไม่รวมเงินปันผลรับจากบริษัทย่อย

บจ.ไทยออยล์ (TOP) มีรายได้จากการขายจำนวน 274,325 ล้านบาท ลดลง 125,410 ล้านบาท
เนื่องจากราคาน้ำมันเฉลี่ยที่ลดลงอย่างมาก แต่ มี EBITDA จำนวน 8,663 ล้านบาท เพิ่มขึ้น
7,809 ล้านบาทจากปีก่อน และเมื่อรวมค่าใช้จ่ายทางการเงิน กำไรจากอัตราแลกเปลี่ยน
และภาระภาษีเงินได้ ส่งผลให้ TOP มีกำไรสุทธิจำนวน 3,281 ล้านบาท

บจ. ไทยพาราไซลีน (TPX) มีรายได้จากการขายเท่ากับ 45,568 ล้านบาท ลดลง 6,878
ล้านบาทจากปีก่อน ส่วนหนึ่งมาจากราคาน้ำมันดิบที่ปรับตัวลดลง อย่างไรก็ดี ราคาวัตถุดิบของ TPX
ซึ่งอ้างอิงราคา ULG ก็ปรับลดลงด้วย ในขณะที่การเจริญเติบโตของเศรษฐกิจเอเชีย
โดยเฉพาะประเทศจีน ทำให้ส่วนต่างราคาระหว่างผลิตภัณฑ์และวัตถุดิบ (Product to Feed
Margin)เพิ่มขึ้นร้อยละ 56 จากปัจจัยข้างต้นรวมทั้งโครงการขยายงาน TPX ที่แล้วเสร็จในปี
2551 ซึ่งมีกำลังการผลิตสารอะโรเมติกส์รวมเพิ่มขึ้นเป็นเท่าตัว ส่งผลให้มี EBITDA ปี 2552
เพิ่มขึ้นจากปีก่อน 5,094 ล้านบาท มาอยู่ที่ 8,347 ล้านบาท ดังนั้น TPX มีกำไรสุทธิเท่ากับ
7,091 ล้านบาท เทียบกับ 2,014 ล้านบาทในปีก่อน

บมจ. ไทยลู้บเบส (TLB) มีรายได้จากการขาย 16,981 ล้านบาท ลดลง 5,233 ล้านบาท
เนื่องจากวิกฤติเศรษฐกิจโลกได้ส่งผลให้อุปสงค์น้ำมันหล่อลื่นพื้นฐานโดยรวมชะลอตัวลงมากในครึ่งปีแรก
ทำให้ราคาผลิตภัณฑ์ปรับตัวลดลงเมื่อเทียบกับปี 2551 โดยProduct to Feed Margin
ปรับตัวลดลงมาอยู่ที่ 104 เหรียญสหรัฐฯ ต่อตัน อย่างไรก็ดี TLB
สามารถจำหน่ายน้ำมันหล่อลื่นพื้นฐานได้เพิ่มขึ้น 12% และราคายางมะตอยในปี 2552
ปรับตัวดีขึ้นจากปี 2551 มาก เนื่องจากนโยบายกระตุ้นเศรษฐกิจของรัฐบาลทั่วโลกโดยเฉพาะจีน
ส่งผลให้ความต้องการใช้ยางมะตอยปรับสูงขึ้นมาก ทำให้ TLB มี EBITDA เท่ากับ 1,806
ล้านบาทลดลง 32 ล้านบาทจากปีก่อน และมีกำไรสุทธิเท่ากับ 1,006 ล้านบาท ใกล้เคียงกับปีก่อน

บจ. ผลิตไฟฟ้าอิสระ (ประเทศไทย) (IPT) มีรายได้จากการขายจำนวน 10,507 ล้านบาท
ลดลง 172 ล้านบาท เนื่องจากความต้องการไฟฟ้าของ กฟผ. ลดลง ทำให้ กฟผ.
มีคำสั่งให้เดินเครื่องเพื่อจ่ายพลังงานไฟฟ้าในระดับที่ต่ำกว่าปีก่อน และมี EBITDAจำนวน 1,353
ล้านบาท ลดลง 46 ล้านบาทเมื่อเทียบกับปีก่อน ทั้งนี้ IPT มีภาระภาษีเงินได้จำนวน 247 ล้านบาท
เพิ่มขึ้น 161 ล้านบาทจากปีก่อน
เนื่องจากสิทธิประโยชน์ยกเว้นภาษีเงินได้นิติบุคคลจากการส่งเสริมการลงทุนสิ้นสุดลงเมื่อเดือนสิงหาคม2551
ดังนั้น IPT จึงมีกำไรสุทธิ 570 ล้านบาท ใกล้เคียงกับปีก่อน

บจ. ไทยออยล์เพาเวอร์ (TP) มีรายได้จากการขาย 3,730 ล้านบาท เพิ่มขึ้น 49
ล้านบาทเมื่อเทียบกับปีก่อน เนื่องจากมีการปรับค่าไฟฟ้าผันแปรอัตโนมัติ (Ft) สูงขึ้นกว่าปีก่อน
และมี EBITDA จำนวน 560 ล้านบาท เพิ่มขึ้น 76 ล้านบาท เนื่องจากค่าซ่อมบำรุงลดลง
และมีกำไรสุทธิ 240 ล้านบาท เพิ่มขึ้น 66 ล้านบาทจากปีก่อน

บจ. ไทยออยล์มารีน (TM) การเข้าประจำการของเรือไทยออยล์ 9 ปลายปี 2551
และเรือไทยออยล์ 11 กลางปี 2552 ทำให้ TM สามารถคงอัตราการใช้เรือได้อย่างเต็มที่ ที่ 94%
โดย TM มีรายได้จากการขายจำนวน 968 ล้านบาท ลดลงเพียง 2% เทียบกับปีก่อน ทั้งๆ
ที่วิกฤติเศรษฐกิจทำให้ความต้องการในการขนส่งสินค้าลดลงและกดดันให้อัตราค่าระวางในตลาดลดลง
อย่างไรก็ตาม ราคาน้ำมันเชื้อเพลิงที่ปรับตัวลดลง ทำให้มี EBITDA เพิ่มขึ้น 46 ล้านบาท มาอยู่ที่
242 ล้านบาท นอกจากนี้ TM มีค่าใช้จ่ายบำรุงรักษาเรือเพิ่มขึ้นจากการที่เรือไทยออยล์ 10
ซึ่งครบรอบที่ต้องเข้าอู่แห้งในเดือนกรกฎาคม 2552
และภาระภาษีเงินได้เพิ่มขึ้นเนื่องจากได้ใช้ขาดทุนสะสมหมดแล้วในปี 2551 ดังนั้น ในปี 2552 TM
มีกำไรสุทธิจำนวน 26 ล้านบาท ลดลง 22ล้านบาทเมื่อเทียบกับปีก่อน

เมื่อวันที่ 2 พฤศจิกายน 2552 บจ. ท็อป โซลเว้นท์ (TS) ซึ่งถือหุ้นโดย บจ. ไทยออยล์
โซลเว้นท์ ได้จัดตั้งบริษัท ท็อป โซลเว้นท์เวียดนาม จำกัด
เพื่อซื้อสินทรัพย์ธุรกิจการจำหน่ายผลิตภัณฑ์โซลเว้นท์ในประเทศเวียดนามจาก Shell Vietnam
Limited
ซึ่งเป็นส่วนหนึ่งของการขยายธุรกิจและเพิ่มการบริหารจัดการโรงกลั่นและโรงงานปิโตรเคมีเพื่อเพิ่มคุณค่าของผลิตภัณฑ์ได้ดียิ่งขึ้น
และยังถือเป็นการต่อยอดธุรกิจเข้าสู่ธุรกิจค้าปลีกในต่างประเทศอีกด้วย
กลุ่มธุรกิจผลิตและจำหน่ายสารทำละลาย ไทยออยล์ โซลเว้นท์มีอัตราการผลิตสารทำละลายในปี
2552 ร้อยละ 77 มีรายได้จากการขายสารทำละลายรวม 4,572 ล้านบาท และมี EBITDA
รวมจำนวน 378 ล้านบาท เมื่อรวมค่าใช้จ่ายในการดำเนินงานและต้นทุนทางการเงิน ไทยออยล์
โซลเว้นท์ มีกำไรสุทธิจำนวน 157 ล้านบาท

วิเคราะห์ฐานะทางการเงิน- งบการเงินรวม

  -------------------------------- ------------ ------------ -------------
  ฐานะทางการเงิน (ล้านบาท)           31 ธ.ค. 51   31 ธ.ค. 52   +/-

  สินทรัพย์รวม                        132,841      137,745      +4,904

  หนี้สินรวม                          69,261       66,058       -3,203

  ส่วนของผู้ถือหุ้น-สุทธิ                  63,580       71,687       +8,107
  -------------------------------- ------------ ------------ -------------

สินทรัพย์รวม

ณ วันที่ 31 ธันวาคม 2552 บริษัทฯ และบริษัทย่อยมีสินทรัพย์รวมทั้งสิ้น 137,745 ล้านบาท
เพิ่มขึ้นจากวันที่ 31 ธันวาคม 2551

จำนวน 4,904 ล้านบาท สาเหตุหลักจากสินทรัพย์หมุนเวียนเพิ่มขึ้น ในขณะที่ ที่ดิน อาคาร
และอุปกรณ์ลดลง อันเป็นผลมาจากค่าเสื่อมราคา

หนี้สินรวม

ณ วันที่ 31 ธันวาคม 2552 บริษัทฯ และบริษัทย่อยมีหนี้สินรวมทั้งสิ้น 66,058 ล้านบาท
ลดลงจากวันที่ 31 ธันวาคม 2551จำนวน 3,203 ล้านบาท
เนื่องจากเงินกู้ยืมระยะสั้นจากสถาบันการเงินลดลง 6,652 ล้านบาท ในขณะที่เจ้าหนี้การค้าเพิ่มขึ้น
2,490 ล้านบาท

ส่วนของผู้ถือหุ้น-สุทธิ

ณ วันที่ 31 ธันวาคม 2552 บริษัทฯ และบริษัทย่อยมีส่วนของผู้ถือหุ้น - สุทธิรวมทั้งสิ้น 71,687
ล้านบาท เพิ่มขึ้นจำนวน 8,107

ล้านบาท จากวันที่ 31 ธันวาคม 2551 สาเหตุหลักจากผลการดำเนินงานที่มีกำไรสุทธิ 12,062
ล้านบาท โดยมีการจ่ายเงินปันผล ในปี 2552 จำนวนรวม 4,334 ล้านบาท

วิเคราะห์กระแสเงินสดและอัตราส่วนทางการเงิน

ในปี 2552 บริษัทฯ และบริษัทย่อยมีเงินสดต้นงวดจำนวน 8,016 ล้านบาท
มีเงินสดสุทธิจากกิจกรรมดำเนินงานจำนวน 15,336

ล้านบาท ใช้ไปในกิจกรรมลงทุนจำนวน 2,466 ล้านบาท
ส่วนใหญ่เป็นเงินจ่ายลงทุนในธุรกิจจำหน่ายสารทำละลายในประเทศเวียดนาม สถานีจ่ายน้ำมัน
(Lorry Loading) เรือไทยออยล์ 11 และเงินลงทุนชั่วคราว
และใช้ไปในกิจกรรมจัดหาเงินจำนวน12,268 ล้านบาท
ส่วนใหญ่เป็นการจ่ายชำระคืนเงินกู้ยืมระยะสั้นจากสถาบันการเงิน 6,730 ล้านบาท
จ่ายชำระคืนเงินกู้ยืมระยะยาว 12,135 ล้านบาท ต้นทุนทางการเงิน 2,070 ล้านบาท
และจ่ายเงินปันผลรวม 4,334 ล้านบาท ทั้งนี้ ในเดือนกุมภาพันธ์ 2552 บริษัทฯ
ได้ออกหุ้นกู้สกุลเงินบาท ประเภทไม่ด้อยสิทธิ ไม่มีประกัน
เสนอขายแก่ผู้ลงทุนสถาบันและนักลงทุนทั่วไปเป็นครั้งแรก จำนวน 12,000 ล้านบาท ระยะเวลา 5
ปี โดยนำเงินที่ได้จากการเสนอขายหุ้นกู้ครั้งนี้เพื่อใช้ในการลงทุนและ/หรือเป็นเงินทุนหมุนเวียน
และ/หรือจ่ายชำระคืนเงินกู้
ซึ่งการเสนอขายหุ้นกู้ในครั้งนี้นับว่าประสบความสำเร็จอย่างดียิ่งและยังช่วยให้บริษัทฯ
สามารถบริหารต้นทุนทางการเงินโดยรวมให้อยู่ในระดับต่ำได้อย่างมีประสิทธิภาพยิ่งขึ้น ดังนั้น
บริษัทฯและบริษัทย่อยจึงมีเงินสดสุทธิเพิ่มขึ้น 602 ล้านบาทและมีเงินสดปลายงวดจำนวน 8,618
ล้านบาท

อัตราส่วนทางการเงิน

  ------------------------------------------------- ---------- ----------
                                                    ปี 2551     ปี 2552

  อัตราส่วนสภาพคล่อง (เท่า)                             1.8        2.7

  อัตราส่วนความสามารถในการชำระดอกเบี้ย (เท่า)            3.8        10.1

  อัตราส่วนหนี้เงินกู้ระยะยาวต่อเงินทุนระยะยาว (%)            40%        37%

  อัตราส่วนหนี้เงินกู้ระยะยาวต่อส่วนของผู้ถือหุ้น (เท่า)           0.7        0.6

  อัตราส่วนหนี้สินรวมต่อส่วนของผู้ถือหุ้น (เท่า)                 1.1        0.9

  อัตราส่วนหนี้สินสุทธิต่อส่วนของผู้ถือหุ้น (เท่า)                 0.7        0.5
  ------------------------------------------------- ---------- ----------

ตารางแสดงจำนวนหนี้สินค้างชำระรวม (Consolidated) ทั้งหมดทั้งระยะสั้นและระยะยาวรวม ณ
วันที่ 31 ธันวาคม 2551 และ 2552

หน่วย : ล้านบาท

+---------------------------------------------+-----------+-----------+
|                                             | ส         |           |
|                                             | ำหรับปีสิ้นสุด |           |
|                                             |           |           |
|                                             | ณ วันที่     |           |
|                                             | 31ธันวาคม  |           |
+---------------------------------------------+-----------+-----------+
|                                             | 2551      | 2552      |
+---------------------------------------------+-----------+-----------+
|                                             |           |           |
+---------------------------------------------+-----------+-----------+
| เงินเบิกเกินบัญชีและเงินกู้ยืมระยะสั้น                 | 7,952     | 1,300     |
+---------------------------------------------+-----------+-----------+
| เงินกู้ระยะยาวที่ครบกำหนดชำระภายใน 1 ปี           | 2,168     | 2,144     |
+---------------------------------------------+-----------+-----------+
| เงินกู้ยืมระยะยาว (ไม่รวมส่วนที่ครบกำหนดชำระภายใน 1 | 18,897    | 10,382    |
| ปี)                                          |           |           |
+---------------------------------------------+-----------+-----------+
| หุ้นกู้ที่ถึงกำหนดชำระภายใน 1 ปี                    | 2,750     | 0         |
+---------------------------------------------+-----------+-----------+
| หุ้นกู้                                         | 18,300    | 29,608    |
+---------------------------------------------+-----------+-----------+
| รวม                                         | 50,067    | 43,434    |
+---------------------------------------------+-----------+-----------+

บริษัทฯ มีนโยบายที่จะรักษาสัดส่วนหนี้สินระยะยาวทั้งหมดเทียบกับเงินทุนระยะยาว (Total
Capitalization) ให้อยู่ในระดับร้อยละ 50

ตารางแสดงรายละเอียดของจำนวนเงินกู้ยืมระยะยาวค้างชำระ ณ วันที่ 31 ธันวาคม 2552
แยกรายบริษัท และสกุลเงิน

  หน่วย : เทียบเท่าล้านบาท

  ------------------ ---------- ---------------- ------------------- ---------------- ----------
                     บริษัทฯ      บจ.ไทยพาราไซลีน   บจ.ไทยออยล์เพาเวอร์   บจ.ผลิตไฟฟ้าอิสระ   รวม

  หุ้นกู้สกุลดอลลาร์ สหรัฐ  14,858     0                0                   0                14,858

  หุ้นกู้สกุลเงินบาท       14,750     0                0                   0                14,750

  เงินกู้สกุลเงินดอลลาร์   0          1,915            0                   1,397            3,312
  สหรัฐ                                                                                

  เงินกู้สกุลเงินบาท      5,927      2,100            1                   1,187            9,215

  รวม                35,535     4,015            1                   2,584            42,134
  ------------------ ---------- ---------------- ------------------- ---------------- ----------

ในปี 2551 บริษัทฯ เบิกเงินกู้ตามสัญญากู้เงินแบบหมุนเวียนวงเงิน 200 ล้านเหรียญสหรัฐฯ
หรือเทียบเท่า 6,732 ล้านบาทในเดือนเมษายน 2551 และออกหุ้นกู้สกุลเงินบาทจำนวน 3,000
ล้านบาทในเดือนมิถุนายน 2551 พร้อมทั้งทำสัญญาแปลงหนี้หุ้นกู้ดังกล่าวเป็นหนี้สกุลดอลลาร์สหรัฐฯ
และบริษัทฯ ได้ลงนามในสัญญาปรับโครงสร้างสัญญากู้ยืมเงินระยะยาววงเงิน 4,927 ล้านบาท
(Refinance) เมื่อวันที่ 23 กันยายน 2551 ซึ่งขยายระยะเวลาครบกำหนดชำระหนี้ออกไป

ในปี 2552 ในปี 2552 บริษัทได้ออกหุ้นกู้อายุ 5 ปี
เสนอขายต่อนักลงทุนทั่วไปและนักลงทุนสถาบันการเงินเป็นจำนวนเงิน 12,000
ล้านบาทมูลค่าที่ตราไว้หุ้นละ 1,000 บาท โดยปีที่ 1 และปีที่ 2 มีอัตราดอกเบี้ยร้อยละ 4.20 ต่อปี
ปีที่ 3 และปีที่ 4 มีอัตราดอกเบี้ยร้อยละ 5.30 ต่อปี และปีที่ 5 มีอัตราดอกเบี้ยร้อยละ 6.0 ต่อปี
กำหนดจ่ายชำระดอกเบี้ยทุกวันที่ 13 กุมภาพันธ์ วันที่ 13 พฤษภาคมวันที่ 13 สิงหาคม และวันที่ 13
พฤศจิกายน ซึ่งจะครบกำหนดไถ่ถอนในวันที่ 13 กุมภาพันธ์ 2557

12.3.3.3 ส่วนของผู้ถือหุ้น-สุทธิ

ณ วันที่ 31 ธันวาคม 2552 บริษัทฯ และบริษัทย่อยมีส่วนของผู้ถือหุ้น - สุทธิรวมทั้งสิ้น 71,687
ล้านบาท เพิ่มขึ้นจำนวน 8,107 ล้านบาท จากวันที่ 31 ธันวาคม 2551
สาเหตุหลักจากผลการดำเนินงานที่มีกำไรสุทธิ 12,062 ล้านบาท โดยมีการจ่ายเงินปันผลในปี
2552 จำนวนรวม 4,334 ล้านบาท

ตารางแสดงรายจ่ายส่วนทุนแยกประเภทบริษัทสำหรับปี 2551 และ 2552

หน่วย : ล้านบาท

  --------------------------------------------- --------------- ----------
                                                สำหรับปีสิ้นสุดวันที่   
                                                31 ธันวาคม       

                                                2551            2552

  บริษัทฯ                                         2,864           673

  บจ. ไทยออยล์เพาเวอร์                            -19             155

  บจ. ผลิตไฟฟ้าอิสระ                               15              161

  บจ. ไทยออยล์มารีน                               336             213

  บจ. ไทยพาราไซลีน                               2,987           69

  บมจ. ไทยลู้บเบส                                 102             67

  บจ. ไทยออยล์ โซลเว้นท์                           7               17

  รวม                                           6,292           1,354
  --------------------------------------------- --------------- ----------

ในปี 2552 รายจ่ายส่วนทุนรวม 1,354 ล้านบาท ซึ่งเป็นรายจ่ายส่วนทุนของบริษัทฯ จำนวน 673
ล้านบาท ได้แก่ โครงการสถานีจ่ายน้ำมัน (Lorry Loading) จำนวน 133 ล้านบาทเป็นต้น
และรายจ่ายส่วนทุนของบริษัทย่อยจำนวน 681 ล้านบาท บจ. ไทยออยล์มารีนจำนวน 213 ล้านบาท
ซึ่งใช้เป็นค่าใช้จ่ายต่อเรือเรือขนส่งน้ำมัน “ไทยออยล์ 11” บจ.ไทยออยล์เพาเวอร์ จำนวน 155
ล้านบาท ซึ่งส่วนใหญ่ใช้ในโครงการ DSM Project และ บจ. ผลิตไฟฟ้าอิสระ จำนวน 161
ล้านบาท ซึ่งส่วนใหญ่ใช้ในโครงการเปลี่ยนระบบสายไฟใต้ดินจำนวน 38 ล้านบาท และ รายจ่าย
Spare Parts สำหรับ Major Overhaul จำนวน 45 ล้านบาท

ในปี 2551 รายจ่ายส่วนทุนของบริษัทฯ จำนวน 2,864 ล้านบาท ส่วนใหญ่ใช้ในโครงการต่างๆ
ได้แก่ โครงการขยายกำลังการผลิต CDU 3 จำนวน 749 ล้านบาท
และโครงการขยายทุ่นผูกเรือน้ำลึกจำนวน 1,129 ล้านบาท รายจ่ายส่วนทุนของบริษัทย่อย
จำนวนรวม 3,428 ล้านบาท ใช้ในโครงการขยายกำลังการผลิตโรงงานของ บจ.
ไทยพาราไซลีนจำนวน 2,977 ล้านบาท และ บจ. ไทยออยล์มารีน
ใช้เป็นค่าใช้จ่ายต่อเรือเรือขนส่งน้ำมัน “ไทยออยล์ 9” และ “ไทยออยล์ 11” จำนวน 331
ล้านบาท ทั้งนี้ บจ. ไทยออยล์มารีน มีเงินสดรับจากการขายเรือสถิตธาราจำนวน 83 ล้านบาท